Nnwom 67 NA-TWI - Aseda dwom - Onyankopɔn, hu yɛn - Bible Gateway\nNnwom 66Nnwom 68\nNnwom 67 Nkwa Asem (NA-TWI)\n67 Onyankopɔn, hu yɛn mmɔbɔ na hyira yɛn. Fa w’adɔe hwɛ yɛn, 2 na ama wiase nyinaa ahu wo pɛ; na ama aman nyinaa ahu wo pɛ; na ama aman nyinaa ahu wo nkwagye. 3 Ma adasamma nkamfo wo, O Onyankopɔn; ma nnipa nyinaa nkamfo wo! 4 Ma aman ani nnye na wɔnto ahosɛpɛw nnwom efisɛ, wubuu nnipa atɛntrenee na wokyerɛɛ aman a ɛwɔ asase so kwan. 5 Ma adasamma nkamfo wo, O, Onyankopɔn; ma nnipa nyinaa nkamfo wo! 6 Asase no abɔ n’aduan; Onyankopɔn, yɛn Nyankopɔn ahyira yɛn. 7 Onyankopɔn ahyira yɛn. Nnipa a wɔwɔ mmaa nyinaa nhyɛ no anuonyam.


Domestic Tour Operator - Vacation at Home in Ghana\nEasy Track Ghana\tAha ne wokwan a wode bedi afofida....\nƐdiɛn Afofida Na wo hwehwɛ?\nSɛ ɛyɛ wo sɛɛ aburokyire nkoaa na wobɛtume agye wahome anaa akwamma ama ayɛyie a sesa w'adwen ɛsan sɛɛ ɔman Ghana wɔ nnepa pii a womfa w'ani kosua nhunu da. Anigye sɛm ne sɛɛ yɛ wɔ adwumafoɔ a w'aben wɔ nsrahwɛ adwuma mu a wobɛtumi ama wonsa aka nea wahwere nyinaa\nEasy Track Ghana Yɛ Ghana dehyeɛ bi adwuma a neti fri Ghana na oboa akwantufoɔ wɔ wakwantu sɛm mu,sɛ ɛyɛ ɔman Ghana anaa Togo. Yakyini saa aman mienu yi atifi akɔpim anaafoɔ akɔ nsrahwɛ adwuma biara mu a yebɛtumi adi wanim ama wakɔhwɛ baabiara wopɛ na ɛsan yɛ anika a wobɛtumi akɔdi afɔfida ma ayɛyie na wonnu woho. Easy Track Ghana yɛma wo nea wopɛ esan sɛ yɛte wo kasa ase yie.\nYɛ wɔ gyedie wɔ ɔman Ghana mu,yɛ wɔ gyidie se Ghana yɛ bia sronko, yɛ san gyedie sɛ yɛbɛtumi aboa ama yakyekyere ɔman Ghana ama abɛyɛ oman pa wɔ abre a yerebɔ yɛn sika ho ban wo fie. Afei dwene ho sɛɛ wobɛdi wafofi da ene wo home da biara wɔ Ghana ɛfiri sɛɛ yɛ wɔ akwantuo ho nhyeyepa ma Ghanafoɔ nkoaa.\nYɛnim sɛ Ghanafoɔ yɛ adwuma den dabiara. Ɛnti onua sɛ wasie sika sɛ wo de bɛkɔ ahome gyeɛ a ɛwɔ bia fofro bia a dwene ho bio ɛfiri sɛ nkrofo kuo pii wiase afanaa nyinaa ba yen asoeye saa sompa yiara na yɛpɛ sɛ yɛde bi som yen nnuanom Ghanafoɔ wɔ ɔman yimu.\nYɛpɛsɛ wo nya ani gyeɛ sronko na watumi atu wayɔnkofoɔ fo ama won nso abɛsɔ ahwɛ\nSɛ wopɛ Nsem bi ho ano yie anaa nkitahodie biara free yen wo yen ahoma no so Telephone: 027 665 7036 Wobɛ hunu yen wo Achimota.\nNsɛm a ɛfiri ɔkwankyerefoɔ hɔ: "Ahomegye bea pii, aduane ɛyɛ de,bea a ɛfɛ, nneɛma eye anika, ɔsompa. Ɛyɛ nokware wei nom nyinaa wɔ Ghana man mu.Ghanafoɔ pii dwen sɛ won bɛ kɔ amanone akɔ di homeda. Nso ye ne saafoɔ yi nyɛ adwen ɛfirisɛ yakyini Ghana afanaa nyinaa ahunu sɛɛ yɛ wɔ nnepa wɔ ɔman yi mu. Ɛbi ne amanmere ne afahye ahodoɔ, me nua mmaa ne mmarima, awofoɔ, nsera hwɛ bea pii wɔ Ghana a yɛ bɛ tumi akɔ hwɛ, ɛnti wodwene nsrahwɛ akwantuo ho a dwene Ghana ɛfirisɛ ye wɔ nne pa pii." - Jessie


Psalm 142 NLT - Nnwom 142 NA-TWI | Biblica América Latina\nPsalm 142 NLT - Nnwom 142 NA-TWI\n1Misu frɛ Awurade sɛ ɔmmoa me; mesrɛ no. 2 Meka me nsɛm nyinaa kyerɛ no; meka me haw nyinaa kyerɛ no. 3 Sɛ mereyɛ apa abaw a, onim nea ɛsɛ sɛ meyɛ. Ɔkwan a menam so no m’atamfo asum me firi wɔ so. 4 Sɛ mehwɛ me ho a, minhu ɔboafo biara; ɔbanbɔfo nso nni hɔ. Obiara nso nhwɛ me. 5 Awurade, misu frɛ wo sɛ boa me; wo Awurade, wone me hwɛfo. Wone nea ne ho hia me wɔ m’asetena nyinaa mu.\n6 Tie me sufrɛ na boa me efisɛ, m’aba mu abu. Gye me fi m’atamfo nsam efisɛ, wɔyɛ den ma me dodo. 7 Yi m’awerɛhow fi me so na esiane papa a woayɛ me nti, mɛkamfo wo wɔ wo nkurɔfo gua a wɔabɔ mu.\nNA-TWI : Nnwom 142


Hebri Nkyerɛwde Ketewaa no Ma Yenya Awerɛhyem Kɛse—Yod\nKENKAN WƆ Acholi Afrikaans Albanian Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Batak (Karo) Batak (Toba) Betsimisaraka (Southern) Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Moore Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Imbabura) Rarotongan Romanian Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Tswana Turkish Twi Tzeltal Tzotzil Ukrainian Umbundu Urhobo Uruund Venda Wallisian Waray-Waray Wayuunaiki Wolaita Xhosa Yoruba Zande Zulu\nTetragrammaton no ne Onyankopɔn din kronkron, Yehowa, wɔ Hebri nkyerɛwee mu; wɔkyerɛw fi nifa kɔ benkum\nYegye di paa sɛ Onyankopɔn bɔhyɛ nyinaa bɛbam anaa? Ná Yesu gye di saa, na ɔkyerɛkyerɛɛ nkurɔfo nso ma wogye dii. Yɛnhwɛ ntotoho bi a ɔyɛe wɔ ne Bepɔw so Asɛnka no mu. Ɛwɔ Mateo 5:18, na ɛhɔ ka sɛ: “Nokwarem mise mo sɛ ɛbɛyɛ mmerɛw sɛ ɔsoro ne asase betwam akɔ ntɛm koraa sen sɛ nkyerɛwde no mu ketewaa biako anaa nkyerɛwde no bi ho nsensanee biako befi Mmara no mu atwam a ade nyinaa renyɛ hɔ.”\nHebri nkyerɛwde no, emu ketewa paa ne י (yod). Ɛno ne nkyerɛwde a edi kan wɔ Tetragrammaton no mu. Tetragrammaton no ne Onyankopɔn din kronkron, Yehowa. * Ná akyerɛwfo ne Farisifo no bu asɛmfua ne nkyerɛwde biara a ɛwɔ Onyankopɔn Mmara mu sɛ ɛho hia. “Nkyerɛwde no bi ho nsensanee” nso, na wɔntoto no ase koraa.\nNea na Yesu reka ne sɛ, ɛbɛyɛ mmerɛw sɛ ɔsoro ne asase betwam akɔ sen sɛ Mmara no mu asɛm ketekete paa mpo betwam a ɛremma mu. Nanso Bible ma yehu sɛ, ɔsoro ne asase a ɛwɔ hɔ yi rentwam da. (Dwom 78:69) Enti wei ma yehu sɛ Mmara no mu asɛm ketekete paa mpo bɛbam ɔkwan biara so. Yesu asɛm yi ka koma paa.\nEnti nneɛma nketenkete mpo ho hia Yehowa Nyankopɔn saa? Aane ehia no paa. Susuw asɛm yi ho hwɛ: Onyankopɔn ka kyerɛɛ tete Israelfo no sɛ ɛnsɛ sɛ wobu Twam guan no dompe biara mu. (Exodus 12:46) Ebia yɛbɛfa no sɛ ɛyɛ ade ketewa bi. Nea enti a na ɛnsɛ sɛ Israelfo bu dompe biara mu no, na wɔte ase anaa? Ebia na wɔnte ase. Nanso Yehowa Nyankopɔn deɛ, na onim sɛ saa asɛm no yɛ nkɔmhyɛ. Nea ɛkyerɛ ne sɛ, sɛ wɔbɔ Mesia no asɛndua mu a na wɔremmu ne dompe biara mu.—Dwom 34:20; Yohane 19:31-33, 36.\nDɛn na yesua fi Yesu asɛm yi mu? Yɛn nso, yebetumi anya ahotoso koraa sɛ Yehowa Nyankopɔn bɔhyɛ nyinaa bɛbam. Asɛm ketewa paa a ɛwɔ mu mpo rentɔ fam. Yɛhwɛ nea yɛaka yi a, wunhu sɛ Hebri nkyerɛwde ketewaa yi mpo ma yenya awerɛhyem kɛse?\n^ nky. 3 Greek nkyerɛwde no, emu ketewa paa ne iota, na ɛne Hebri nkyerɛwde י (yod) sɛ. Wodii kan kyerɛw Mose Mmara no wɔ Hebri kasa mu. Wɔn a wɔhwɛɛ so kyerɛw bi no nso, wɔkyerɛw no Hebri mu. Enti ebetumi aba sɛ nea na Yesu reka ho asɛm no yɛ Hebri nkyerɛwde no.\nOnyankopɔn ahyɛ bɔ sɛ ɔnam n’Ahenni no so de asomdwoe bɛba asase so. Hwɛ sɛnea ɔbɛyɛ no.\nText Baabi a wubetumi atwe nneɛma akenkan ƆWƐN-ABAN No. 4 2017 | Dɛn na Bible Ka Fa Owu ne Nkwa Ho?\nAudio Baabi a wubetumi atwe nneɛma abɔ atie ƆWƐN-ABAN No. 4 2017 | Dɛn na Bible Ka Fa Owu ne Nkwa Ho?\nNo. 4 2017 | Dɛn na Bible Ka Fa Owu ne Nkwa Ho?\nƆWƐN-ABAN No. 4 2017 | Dɛn na Bible Ka Fa Owu ne Nkwa Ho?\nYesu Kristo—Mesia a Wɔhyɛɛ Ne Ho Bɔ No


สดุดี 101 TNCV - Nnwom 101 NA-TWI | Biblica América Latina\nสดุดี 101 TNCV - Nnwom 101 NA-TWI\n1Me dwom yi fa nokware ne trenee ho, na meto ma wo, Awurade.\n2 Me suban bɛyɛ pɛ. Da bɛn na wobɛba me nkyɛn? Mɛtena ase kronn wɔ me fi, 3 na meremma bɔne kwan. Mekyi wɔn a wɔtwe wɔn ho fi Onyankopɔn ho no. Me ne wɔn nni biribiara yɛ. 4 Merenni atoro na me ne bɔne nnya biribiara nyɛ. 5 Mɛtwe me ho afi obi a odi ne yɔnko ho nseku no ho. Na me ne onipa a ɔyɛ ahantan ne atutupɛ remmɔ. 6 Megye wɔn a wodi Onyankopɔn nokware atom na me ne wɔn atena m’ahemfi. Wɔn a wodi nokware pa ara no na mɛma wɔasom me. 7 Ɔtorofo biara rentena m’ahemfi. Na nyaatwomni biara nso remma m’anim. 8 Adekyee biara, mɛsɛe amumɔyɛfo a wɔwɔ asase yi so, na mapam nnebɔneyɛfo afi Awurade kurow mu.\nNA-TWI : Nnwom 101


1 Samuel 14 ASCB - Matej 14 CRO\n1Ɛda bi, Yonatan ka kyerɛɛ aberanteɛ a ɔsoa nʼakodeɛ sɛ, “Bra na yɛnkɔ baabi a Filistifoɔ abɔ dɔmpem hɔ.” Yonatan anka nʼadwene ankyerɛ nʼagya. 2Saa ɛberɛ no na Saulo ne ne mmarima ahansia no akyere sraban wɔ Gibea nkwantia wɔ ateaa dua a ɛwɔ Migron no ase. 3(Onipa a na ɔka Saulo mmarima no ho no ne Ahiya a ɔyɛ Awurade ɔsɔfoɔ a na ɔhyɛ serekye asɔfotadeɛ no. Na Ahiya yɛ Ahitub babarima a ɔyɛ Ikabod nua. Na saa Ahitub no nso yɛ Pinehas babarima a na ɔyɛ Eli nana nso. Na Eli yɛ Awurade ɔsɔfoɔ a na ɔsom wɔ Silo.) Na obiara nnim sɛ Yonatan afiri Israel sraban mu.\n4Ansa na Yonatan bɛduru Filistifoɔ sraban mu no, na ɛsɛ sɛ ɔsiane fa abotan mmepɔ mmienu bi a wɔfrɛ no Boses ne Sene no ntam. 5Ɔbotan a ɛtwere hɔ a na ɛwɔ atifi fam no, na ɛkyerɛ Mikmas anim, na deɛ ɛwɔ anafoɔ fam no nso, na ɛkyerɛ Geba anim.\n6Yonatan ka kyerɛɛ aberanteɛ a ɔyɛ nʼakodeɛsoafoɔ no sɛ, “Ma yɛntwam nkɔ abosonsomfoɔ no nkyɛn. Ebia, Awurade bɛboa yɛn, ɛfiri sɛ, biribiara ntumi nsi Awurade kwan. Ɔbɛtumi adi ɔko mu nkonim a ɛmfa ho sɛ nʼakodɔm dɔɔso anaa wɔsua.”\n7Aberanteɛ no kaa sɛ, “Yɛ deɛ wogye di sɛ ɛyɛ biara. Gyinaeɛ biara a wobɛsie no, metaa wʼakyi pintinn.”\n8Yonatan kaa sɛ, “Ɛyɛ, yɛbɛtwam akɔ hɔ, na yɛama wɔahunu yɛn. 9Na sɛ wɔka sɛ, ‘Monnyina baabi a moaduru hɔ ara na anyɛ saa a, yɛbɛkum mo’ a, ɛnneɛ, yɛbɛgyina a yɛrenkɔ wɔn nkyɛn. 10Na sɛ wɔka sɛ, ‘Momforo mmra mmɛko’ a, ɛnneɛ, yɛbɛforo akɔ ɔsoro. Ɛbɛyɛ Awurade nsɛnkyerɛnneɛ sɛ ɔbɛboa yɛn, ama yɛadi wɔn so nkonim.” 11Ɛberɛ a Filistifoɔ no hunuu sɛ wɔreba no, wɔteam sɛ, “Monhwɛ o! Hebrifoɔ no na wɔreweawea afiri wɔn abɔn mu no!”\n12Na wɔteam frɛɛ Yonatan sɛ, “Foro bra ha na yɛnkyerɛ wo nyansa!” Yonatan ka kyerɛɛ nʼakodeɛsoafoɔ no sɛ, “Bra; foro di mʼakyi na Awurade bɛboa yɛn, ama yɛadi wɔn so nkonim.”\n13Enti, wɔde wɔn nsa mmienu ne wɔn nan foroeɛ, na Yonatan ne nʼakodeɛsoafoɔ no kunkumm Filistifoɔ no benkum ne nifa, ma wɔtete kɔguiɛ. 14Wɔkunkumm mmarima bɛyɛ aduonu maa wɔn amu no dedaa asase no bɛyɛ sɛ eka fa so. 15Ɛhɔ ara, ehu bɔɔ Filistifoɔ nsraadɔm no wɔ sraban no mu ne akono hɔ nyinaa, na ɛkaa ntohyɛsofoɔ no mpo. Ɛhɔ ara asase wosoeɛ, maa obiara akoma tuiɛ.\nIsrael Di Filistifoɔ So Nkonim\n16Saulo awɛmfoɔ a wɔwɔ Gibea no hunuu biribi a ɛyɛ wɔn nwanwa. Ɛno ara ne sɛ, Filistifoɔ akodɔm no abɔ ahwete mmaa nyinaa. 17Afei, Saulo ka kyerɛɛ mmarima a wɔka ne ho no sɛ, “Monhwɛ akodɔm no mu nhwɛ sɛ obi nni hɔ anaa.” Wɔhwehwɛeɛ hunuu sɛ Yonatan ne nʼakodeɛsoafoɔ no na na wɔnni hɔ.\n18Saulo ka kyerɛɛ Ahiya sɛ, “Kɔfa Onyankopɔn Apam Adaka no bra.” (Saa ɛberɛ no na ɛwɔ Israelfoɔ nkyɛn.) 19Ɛberɛ a Saulo rekasa akyerɛ ɔsɔfoɔ no, na basabasa a asi Filistifoɔ sraban no mu no ano den ara na ɛreyɛ. Enti, Saulo ka kyerɛɛ ɔsɔfoɔ no sɛ, “Gyae! Ma yɛnkɔ.”\n20Afei, Saulo ne ne mmarima ahansia no kaa wɔn ho ntɛm so, firii akono hɔ kɔhunuu sɛ, Filistifoɔ no atwa wɔn ho rekunkum wɔn ho wɔn ho. Na ɛhɔ nyinaa ayɛ kitikiti ne basabasayɛ nko ara. 21Mpo, Hebrifoɔ a na wɔdɔm Filistifoɔ akodɔm no kɔdɔm Saulo, Yonatan ne Israelfoɔ nkaeɛ no. 22Saa ara na mmarima a na wɔakɔtetɛ wɔ mmepɔ mu no hunuu sɛ Filistifoɔ no redwane no, kaa wɔn so bi. 23Enti, Awurade gyee Israel ɛda no. Na ɔko no kɔɔ so ara traa Bet-Awen.\n24Afei, saa ɛda no na Israelfoɔ no abrɛbrɛ, ɛfiri sɛ, na Saulo ama wɔaka ntam sɛ, “Nnome mmra obiara a ɔbɛdidi ansa na onwunu atɔ, anaasɛ ansa matɔ mʼatamfoɔ no so were.” Enti, obiara amfa hwee anka nʼano ɛda mu no nyinaa, 25ɛwom, wɔhunuu sɛ ɛwoɔ kyɛm da fam wɔ kwaeɛ no ase. 26Wɔamfa wɔn nsa ansɔ ɛwoɔ no mu mpo, ɛfiri sɛ, na wɔn nyinaa suro ntam a wɔaka no. 27Nanso, na Yonatan deɛ, ɔntee nʼagya ntam no ho hwee. Ɔde abaa bi nuu ɛwoɔ kyɛm no mu, dii ɛwoɔ no bi. Ɔdi wieeɛ no, ne ho baee no. 28Nanso, mmarima no mu baako hunuu no, ka kyerɛɛ no sɛ, “Wʼagya maa asraafoɔ no kaa ntam a emu yɛ den sɛ, obiara a ɔbɛdidi ɛnnɛ no, nnome bɛba ne so. Ɛno enti, na obiara ahodwo no.”\n29Na Yonatan teaam sɛ, “Mʼagya de ɔhaw abɛto yɛn nyinaa so. Mmara a ɛte seyie no pira yɛn. Monhwɛ sɛ ɛwoɔ kakra a mediiɛ yi, me ho asisi me ho so. 30Sɛ mmarima no nyaa ɛkwan dii nnuane a wɔhunuu wɔ yɛn atamfoɔ no nkyɛn a, anka mo ara mobɛhunu wɔn dodoɔ a yɛbɛkum aka ho.”\n31Nanso, ɛkɔm no nyinaa akyi, wɔtaa Filistifoɔ no ɛda mu no nyinaa firi Mikmas, kɔsii Ayalon. Na afei, wɔbrɛbrɛɛ mmoroso. 32Anwummerɛ no, wɔto guu asadeɛ no so, faa nnwan, anantwie ne anantwie mma. Wɔkunkumm wɔn, wee wɔn ɛnam ne wɔn mogya nyinaa fraeɛ. 33Afei, obi ka kyerɛɛ Saulo sɛ, “Hwɛ! Mmarima no reyɛ bɔne atia Awurade, ɛfiri sɛ, wɔrewe ɛnam a mogya fra mu.”\nNa Saulo kaa sɛ, “Ɛyɛ bɔne pa ara. Mompire ɛboɔ kɛseɛ bi mmɛto ha. 34Na afei monkɔ mmarima no mu nkɔka nkyerɛ wɔn sɛ, ‘Momfa anantwie no ne nnwan no mmra ha mmɛkum wɔn na monsɔne wɔn mogya mfiri wɔn mu. Monnnwe ɛnam a mogya da so wɔ mu mmfa so nnyɛ bɔne nntia Awurade.’ ”\nEnti anadwo no, asraafoɔ no de wɔn anantwie baeɛ, bɛkunkumm wɔn wɔ hɔ. 35Na Saulo sii afɔrebukyia wɔ hɔ, de maa Awurade, deɛ ɛdi ɛkan a ɔsiiɛ.\n36Na Saulo kaa sɛ, “Momma yɛnkɔ Filistifoɔ no so anadwo yi, na yɛnkɔsɛe wɔn ara nkɔsi ahemadakye a yɛrennya wɔn mu baako koraa.” Na wɔbuaa sɛ, “Biribiara a wogye di sɛ ɛyɛ no, yɛbɛyɛ.”\nNanso, ɔsɔfoɔ no kaa sɛ, “Momma yɛnni ɛkan mmisa Awurade ansa.” 37Enti, Saulo bisaa Awurade sɛ, “Menkɔ so ntaa Filistifoɔ no? Na wobɛboa yɛn ama yɛadi wɔn so anaa?” Nanso, Awurade amma wɔn mmuaeɛ biara saa ɛda no.\n38Enti, Saulo ka kyerɛɛ ntuanofoɔ no sɛ, “Biribi atɔ kyima, enti mehwehwɛ mʼasahene nyinaa. Ɛsɛ sɛ yɛhunu bɔne a yɛayɛ ɛnnɛ. 39Mede Awurade a ɔyii Israel din ka ntam sɛ deɛ woayɛ bɔne no bɛwu, mpo sɛ ɔyɛ me babarima Yonatan!” Na mmarimma no mu baako mpo antumi anka hwee.\n40Afei, Saulo ka kyerɛɛ Israelfoɔ no nyinaa sɛ, “Monnyina nohoa; me ne me babarima Yonatan nso bɛgyina ha.” Nnipa no penee so.\n41Enti, Saulo bɔɔ Awurade, Israel Onyankopɔn, mpaeɛ sɛ, “Ao Awurade Israel Onyankopɔn, yɛsrɛ wo kyerɛ yɛn deɛ ɔdi fɔ ne deɛ ɔdi bem. Mene Yonatan di fɔ anaasɛ bɔne no wɔ nkurɔfoɔ no mu? Mfomsoɔ no bɛtɔɔ Yonatan ne Saulo so, na nnipa no dii bem.” 42Na Saulo kaa sɛ, “Mommɔ me ne me babarima Yonatan so ntonto.” Na ntonto no bɔɔ Yonatan sɛ ɔdi fɔ.\n43Saulo bisaa Yonatan sɛ, “Ka deɛ woayɛ kyerɛ me.”\nYonatan gye too mu sɛ, “Mede ɛwoɔ kakra kaa mʼano. Ɛyɛ kakra bi a na ɛwɔ abaa bi ti so. Na yei yɛ owuo asɛm?”\n44Saulo kaa sɛ, “Aane, Yonatan, ɛsɛ sɛ wowuo. Sɛ woanwu wɔ saa asɛm yi ho a, Onyankopɔn nka me na menwu.”\n45Ɛhɔ ara na nnipa no sɔre teaam ka kyerɛɛ Saulo sɛ, “Enti, ɛfata sɛ Yonatan a ɔgyee Israel ɛnnɛ no owuo anaa? Onyame mpa ngu. Ɛberɛ dodoɔ no a Awurade te aseɛ yi, ne tirinwi baako koraa ho nka, ɛfiri sɛ, Onyankopɔn afa ne so ayɛ anwanwadeɛ ɛnnɛ.” Enti, nnipa no gyee Yonatan, na wɔankum no.\n46Na Saulo frɛɛ akodɔm no sɛ wɔnntaa Filistifoɔ no so bio. Enti, Filistifoɔ no sane kɔɔ efie.\nSaulo Akodie Mu Nkonimdie\n47Saulo nyaa Israel ahennwa no so tenaeɛ a ɔhaw biara mma no, ɔko tiaa nʼatamfoɔ wɔ afanan nyinaa. Ɔko tiaa Moab, Amon, Edom Soba ne Filistifoɔ ahemfo. Na baabiara a ɔkɔeɛ no, ɔdii nkonim. 48Ɔkoo mmarima so, dii Amalekfoɔ so, gyee Israelfoɔ firii wɔn afomfafoɔ nyinaa nsam.\n49Na Saulo mmammarima ne Yonatan, Iswi ne Malki-Sua na ne mmammaa baanu nso ne Merab a ɔyɛ panin ne Mikal nso a ɔyɛ akumaa. 50Na Saulo yere din de Ahinoam a na ɔyɛ Ahimaas ba. Na ne sahene din de Abner a na ɔyɛ Saulo agya nua Ner babarima. 51Na Saulo agya Kis ne Abner agya Ner yɛ anuanom a wɔyɛ Abiel mma.\n52Ɛberɛ a Saulo dii adeɛ nyinaa, na Filistifoɔ taa ne Israelfoɔ di ako. Enti ɛberɛ biara a Saulo bɛhunu aberanteɛ biara a ne bo yɛ duru na ɔwɔ ahoɔden no, ɔtwe no de no fra nʼakodɔm mu.\nASCB : 1 Samuel 14


Psaumes 77 BDS - Nnwom 77 AKCB\n1Misu mefrɛɛ Onyankopɔn srɛɛ mmoa;\nmisu mefrɛɛ no sɛ ontie me.\n2Bere a mewɔ ahohiahia mu no, mehwehwɛɛ Awurade;\nmetrɛw me nsa a ɛmpa abaw mu anadwo\n3Onyankopɔn mekaee wo, na misii apini;\nmedwenee, na me honhom tɔɔ beraw.\namanehunu dodow nti, mantumi ankasa.\nteteete mfe no ho;\nMe koma dwenee ho na me honhom bisae se:\nƆrenhu yɛn mmɔbɔ bio ana?\n8Nʼadɔe a ɛnsa da atu ayera koraa ana?\nNa ne bɔhyɛ no, amma mu koraa ana?\n9Onyankopɔn werɛ afi sɛ ɔbɛyɛ mmɔborɔhunufo ana?\nƆde abufuw atwe nʼayamhyehye no asan ana?”\n10Afei misusuwii se, “Eyi de, mɛsrɛ:\nmfe a Ɔsorosoroni no teɛɛ ne nsa nifa mu no.”\nyiw, mɛkae wo tete anwonwade no.\nna masusuw wo nneyɛe akɛse nyinaa ho.\n13Onyankopɔn, wʼakwan yɛ kronkron.\nOnyame bɛn na ɔso sɛ yɛn Nyankopɔn?\n14Wone Onyankopɔn a woyɛ anwonwade;\n15Wode wo tumi nsa no gyee wo nkurɔfo,\nYakob ne Yosef asefo no.\n16Onyankopɔn, nsu no huu wo,\nnsu no huu wo na wɔpopoe;\nbun no mpo ho wosowee.\n17Omununkum tɔɔ nsu,\naprannaa gyigyee wɔ ɔsoro;\nna wo bɛmma paa gya dii akɔneaba.\n18Wʼaprannaa bobɔɔ mu wɔ mfɛtɛ no mu,\nwʼanyinam hyerɛn wiase;\nasase popoe, na ɛwosowee.\n19Wode wo kwan faa po mu,\nwode faa nsu kɛse mu,\nnanso wɔanhu wʼanammɔn.\n20Wonam Mose ne Aaron abasa so,\ndii wo nkurɔfo anim sɛ nguankuw.\nAKCB : Nnwom 77


Enti Easter yɛ Kristofo dapɔnna?\nKENKAN WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chuvash Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Guarani Haitian Creole Hebrew Hiligaynon Hiri Motu Hungarian Igbo Iloko Indonesian Italian Japanese Karen (S'gaw) Kazakh Kikamba Kikaonde Kikuyu Kimbundu Kinyarwanda Kirghiz Kirundi Kongo Korean Kwangali Kwanyama Lingala Lithuanian Luganda Luo Luvale Macedonian Malagasy Maltese Maya Myanmar Ndebele Ndonga Nepali Ngabere Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tatar Thai Tigrinya Tok Pisin Totonac Tshiluba Tsonga Tswana Turkish Tuvaluan Twi Tzotzil Ukrainian Umbundu Urdu Venda Vietnamese Waray-Waray Xhosa Yoruba Zapotec (Isthmus) Zulu\nNwoma bi kyerɛkyerɛ Easter mu sɛ, “ɛyɛ Kristofo afahyɛ titiriw a wɔde kae Yesu Kristo Wusɔreɛ.” (Encyclopædia Britannica) Nanso, yɛmmisa sɛ, Easter yɛ Kristofo afahyɛ?\nSɛ obi bɛtumi ahu sɛ adwinni bi di mu a, gye sɛ ɔgye bere hwehwɛ mu yiye. Enti sɛ yɛpɛ sɛ yɛhunu sɛ Easter yɛ Kristofo afahyɛ a, gye sɛ yɛgye bere hwehwɛ ɛho nsɛm mu yiye.\nNea edi kan no, Yesu ka kyerɛɛ n’akyidifo sɛ wɔnkae ne wuo na ɛnyɛ ne wusɔreɛ. Ɔsomafo Paulo frɛɛ saa afahyɛ no “Awurade anwummeduane.”—1 Korintofoɔ 11:20; Luka 22:19, 20.\nAfei nso, Britannica nwoma no ara san ka sɛ, amanne pii a wɔyɛ wɔ Easter bere mu no mfa Yesu wusɔreɛ ho hwee na mmom efi yɛn amammerɛ mu. Ma yɛmfa kosua ne adanko a ɛyɛ Easter ahyɛnsode a agye din paa no nyɛ nhwɛso. Nwoma bi ka sɛ: “Kosua no kyerɛ sɛ nkwa adi owuo so nkonim te sɛ nea akokɔ ba tumi pue fi kosua mu no.” Na ɛde ka ho sɛ: “Ná wɔgye di sɛ adanko yɛ aboa a ɔwo pii, enti wɔde gyinaa hɔ maa osutɔ bere anaa fefɛw bere.”\nƆbenfo Philippe Walter yɛ obi a wasua nwoma ahorow a wɔkyerɛw no Yesu awoɔ akyi bɛyɛ mfe 500 bɛsi bɛyɛ mfe 1,500. Ɔkyerɛkyerɛɛ nea ɛyɛe a wɔde amanne ahorow a ɛte saa bɛkaa Easter afahyɛ ho no mu. Ɔkaa sɛ, sɛ ɔpɛ si ma afifide wu na edu osutɔbere na ɛsan fefɛw a, na abosonsomfo hyɛ ho fã. Enti bere a na wɔpɛ sɛ abosonsomfo dan bɛyɛ Kristofo no, wɔkaa sɛ wɔn afahyɛ ahorow no ne Yesu wusɔre no di nsɛ. Ɔbenfo Walter de kaa ho sɛ, ɛno ne ɔkwan titiriw a wɔfaa so de Kristofo afahyɛ ahorow bɛkaa abosonsomfo deɛ ho, enti anyɛ den amma nnipa pii sɛ wɔbɛba abɛyɛ Kristofo.\nAbosonsomfo afahyɛ a wɔdanee no Kristofo afahyɛ no ansi wɔ asomafo no bere so, efisɛ asomafo no bɛyɛɛ osiakwan maa abosonsomfo. (2 Tesalonikafoɔ 2:7) Ɔsomafo Paulo bɔɔ kɔkɔ sɛ, ne “kɔ akyi no” ebinom “bɛsɔre akasa akyinkyim nsɛm de atwe asuafoɔ no adi wɔn akyi.” (Asomafoɔ Nnwuma 20:29, 30) Bere a asomafo no mu dodow no ara wui akyi no, ɔsomafo Yohane kaa sɛ na mmarima bi afi ase redaadaa Kristofo no. (1 Yohane 2:18, 26) Enti ɛno na ɛma wɔnyaa kwan de abosonsom afahyɛ bɛwurawuraa Kristosom mu.\n“Mo ne wɔn a wɔnnye nnie nntwe kɔndua korɔ.”—2 Korintofoɔ 6:14\nEbia ebinom bɛka sɛ amanne ahorow bi a na wɔyɛ no Easter bere mu no nyɛ bɔne, efisɛ ɛmaa “abosonsomfo” bɛtee Yesu wusɔre no ase. Sɛ Paulo te ase saa bere no a, anka ɔremma kwan da! Bere a Paulo tutuu akwan wɔ Roma Ahemman no nyinaa mu no, ɔhunuu abosonsomfo afahyɛ ahorow, nanso, wamfa ne ho anhyɛ emu biara mu ansusuw sɛ ɛno bɛma wɔate Yesu ho nsɛm ase yiye. Mmom no, ɔbɔɔ Kristofo no kɔkɔ sɛ: “Mo ne wɔn a wɔnnye nnie nntwe kɔndua korɔ. Na twaka bɛn na tenenee ne amumuyɔ wɔ? Anaasɛ ayɔnkofa bɛn na hann ne sum wɔ? Enti momfiri wɔn mu, na monte mo ho,’ Yehowa na ɔseɛ, ‘na mommfa mo nsa nnka deɛ ɛho nteɛ.’”—2 Korintofoɔ 6:14, 17.\nDɛn na nsɛm kakra a yɛasusu ho yi ama yɛahu? Ama yɛahu pefee sɛ, Easter nyɛ Kristofo afahyɛ.\nYesu Wusɔre no De Nkwagye Ba!\nFa w’ani bu hwɛ, wubetumi atena ase daa a amanehunu, ɛyaw anaa awerɛhow biara nni hɔ.\nHena na Ɔbɔɔ Onyankopɔn?


Ebrei 11 PEV - Hebrifoɔ 11 ASCB\nOnyankopɔn Ma Gyidie\n1Gyidie yɛ ahotosoɔ a yɛwɔ wɔ nneɛma a yɛn ani da so ne awerɛhyɛmu a yɛwɔ wɔ nneɛma a yɛn ani nnhunu mu. 2Gyidie a na tetefoɔ no wɔ enti na wɔnyaa adanseɛ pa.\n3Gyidie na ɛma yɛte aseɛ sɛ ɛnam Onyankopɔn asɛm so na wɔbɔɔ ewiase. Ɛma yɛhunu sɛ wɔbɔɔ deɛ wɔhunu firii deɛ wɔnnhunu mu.\n4Ɛnam gyidie so na Habel bɔɔ afɔdeɛ a ɛsɔ ani kyɛn deɛ Kain de maa Onyankopɔn no. Ne gyidie enti, Onyankopɔn buu no sɛ onipa tenenee, na nʼakyɛdeɛ no sɔɔ Onyankopɔn ani. Na ɛno so na ɔnam wuiɛ a ɛnnɛ mpo ɔda so kasa.\n5Gyidie enti, wɔfaa Henok kɔɔ ɔsoro a wanhunu owuo. Obiara anhunu no, ɛfiri sɛ, Onyankopɔn na ɔfaa no kɔeɛ. Atwerɛsɛm no ka sɛ ansa na wɔrebɛfa Henok akɔ no, na wasɔ Onyankopɔn ani. 6Obiara a ɔnni gyidie rentumi nsɔ Onyankopɔn ani. Ɛsɛ sɛ obiara a ɔba Onyankopɔn nkyɛn no nya gyidie sɛ Onyankopɔn te ase na ɔdom wɔn a wɔhwehwɛ no.\n7Gyidie enti na ɛmaa Noa tee Onyankopɔn kɔkɔ a ɔbɔ faa daakye nneɛma a ebi nsii da no, ɔtiee Onyankopɔn yɛɛ adaka a emu na wɔgyee ɔno ne ne fiefoɔ nkwa. Ɛnam so maa Onyankopɔn buu ewiase fɔ, na Noa deɛ, ne nsa kaa tenenee a wɔnya firi gyidie mu.\n8Gyidie enti na ɛberɛ a Onyankopɔn ka kyerɛɛ Abraham sɛ ɔnkɔ asase a wahyɛ ho bɔ sɛ ɔde bɛma no so no, ɔtieeɛ na ɔkɔeɛ. Ɔgyaa ne ɔman hɔ kɔeɛ a na ɔnnim baabi a ɔrekɔ. 9Gyidie enti ɔtenaa asase a na Onyankopɔn ahyɛ no ho bɔ no so sɛ ɔhɔhoɔ. Ɔne Isak ne Yakob a Onyankopɔn hyɛɛ wɔn bɔ korɔ no ara bi tenaa ntomadan mu. 10Nanso, na Abraham retwɛn kuro kɛseɛ bi a Onyankopɔn akyekyere a ne fapem rensɛe da mu akɔtena. 11Gyidie enti na Sara nso de nyaa tumi nyinsɛnee, ɛberɛ a na wanyini na ɔntumi nwo no. Ɔde ne ho too Onyankopɔn so sɛ ɔbɛdi ne bɔhyɛ so. 12Ɛno enti, ɛwom sɛ na Abraham regye nna awu, nanso nʼasefoɔ adɔɔso sɛ ewiem nsoromma ne mpoano anwea.\n13Gyidie mu na saa nnipa yi nyinaa wuwuiɛ. Ɛwom sɛ wɔn nsa anka bɔ a Onyankopɔn hyɛɛ wɔn no deɛ, nanso wɔhunuu no akyirikyiri yɛɛ no atuu, gye dii sɛ wɔyɛ ahɔhoɔ ne amamfrafoɔ wɔ asase so. 14Wɔn a wɔka saa no da no adi pefee sɛ wɔrehwehwɛ wɔn ankasa wɔn ɔman. 15Wɔannwene ɔman a wɔgyaa wɔ wɔn akyire no ho. Sɛ wɔyɛɛ no saa a, anka wɔbɛtumi anya ɛkwan asane wɔn akyi akɔ hɔ. 16Na mmom, ɔman pa a ɛyɛ ɔsoro ɔman no na na wɔpere kɔ mu. Enti, ɛnyɛ Onyankopɔn aniwu sɛ ɔma wɔfrɛ no wɔn Onyankopɔn, ɛfiri sɛ, wasiesie ɔman bi ama wɔn.\n17Gyidie enti, Abraham de ne ba Isak kɔbɔɔ afɔdeɛ ɛberɛ a Onyankopɔn sɔɔ no hwɛeɛ. Abraham nko ara ne onipa a na Onyankopɔn ahyɛ no bɔ no, nanso na wasiesie ne ho sɛ, ɔde ne ba korɔ no bɛbɔ afɔdeɛ. 18Na Onyankopɔn aka akyerɛ no sɛ, “Ɛnam Isak so na wʼase bɛtrɛ.” 19Na Abraham nim sɛ Onyankopɔn bɛtumi anyane awufoɔ afiri owuo mu, na ɛkwan bi so no, yɛbɛtumi aka sɛ Onyankopɔn nyanee Isak firii owuo mu.\n20Gyidie enti na ɛmaa Isak hyiraa Yakob ne Esau maa wɔn daakye asetena.\n21Gyidie enti na ɛmaa Yakob hyiraa Yosef mma no nyinaa ansa na ɔrewuo. Ɔkuraa ne poma mu sɔree Onyankopɔn.\n22Gyidie enti na Yosef rebɛwuo no, ɔka kyerɛɛ Israelfoɔ sɛ, wɔbɛtu afiri Misraim, na ɔhyɛɛ deɛ sɛ ɔwu a, wɔnyɛ nʼamu no.\n23Gyidie enti na ɛmaa Mose awoɔ akyi no, nʼawofoɔ de no siee abosome mmiɛnsa no. Wɔhunuu sɛ na ɔyɛ sononko, enti na wɔansuro sɛ wɔbɛbu ɔhene no mmara so.\n24Gyidie enti na Mose nyiniiɛ no, wampɛ sɛ wɔbɛfrɛ no Farao babaa ba no. 25Na ɔpɛ sɛ ɔne Onyankopɔn mma bɛhunu amane sene sɛ ɔbɛgye nʼani wɔ bɔne mu mmerɛ tiawa bi. 26Ɔsusuu sɛ, sɛ ɔhunu amane ma Kristo a, ɛyɛ sene agyapadeɛ a ɛwɔ Misraim nyinaa, ɛfiri sɛ, na nʼani da ade pa bi so daakye. 27Gyidie enti na ɛmaa Mose tu firii Misraim a na ɔnsuro ɔhene no abufuo. Ɔmiaa nʼani sɛ ɔrensane nʼakyi ɛfiri sɛ na wahunu Onyankopɔn a obi nhunu no no. 28Gyidie enti na ɔhyɛɛ Twam Afahyɛ no ma wɔde mogya petee apono ho, sɛdeɛ ɛbɛyɛ a, ɔsɛebɔfoɔ no renkum Israelfoɔ mmakan a wɔyɛ mmarima no.\n29Gyidie enti na ɛmaa Israelfoɔ no twaa Ɛpo Kɔkɔɔ no, sɛdeɛ wɔnam asase kesee so no. Misraimfoɔ no pɛɛ sɛ wɔtwa bi no, nsuo no bu faa wɔn so.\n30Gyidie enti na Israelfoɔ de nnanson twaa Yeriko afasuo ho hyiaeɛ no, ɛdwiri guiɛ.\n31Gyidie enti na wɔankum adwaman Rahab amfra wɔn a wɔnnye Onyankopɔn nni no, ɛfiri sɛ, ɔgyee akwansrafoɔ no fɛ so.\nGyidie Foforɔ Bi\n32Afei ɛdeɛn na menka? Ɛberɛ bebree nni hɔ sɛ mɛka Gideon, Barak, Samson, Yefta, Dawid ne Samuel ne adiyifoɔ no ho asɛm. 33Wɔnam gyidie so koo aman dii nkonim ma wɔn nsa kaa deɛ Onyankopɔn hyɛɛ wɔn ho bɔ no. Wɔkataa gyata ano, 34dumm ogyaframa, tetee wɔn ho firii akofenawuo ano. Na wɔyɛ mmerɛ, nanso wɔyɛɛ den. Na wɔyɛ den akono, enti wɔdii wɔn atamfoɔ so. 35Ɛnam gyidie so ma wɔnyanee mmaa bi awufoɔ maa wɔn. Afoforɔ bi nso, wɔyɛɛ wɔn aniɛyadeɛ sɛ anka wɔmpo Onyankopɔn na wɔagyaa wɔn. Nanso, wɔammpo Onyankopɔn, sɛdeɛ ɛbɛyɛ a wɔn nsa bɛka daakye owusɔreɛ a ɛkyɛn so. 36Wɔguu afoforɔ anim ase, bɔɔ wɔn mmaa, na wɔkyekyeree ebinom de wɔn guu afiase. 37Wɔsii ebi aboɔ. Wɔde sradaa paee ebinom mu mmienu, de sekan kumm bi. Wɔkyinkyinii sɛ nnipa a nnwan ne mmirekyie nhoma kata wɔn ho. Wɔyɛɛ mmɔbɔ. Wɔn ho dwanee wɔn na wɔhunuu amane. 38Ewiase yi annyɛ amma wɔn. Wɔkyinkyinii sɛ atutenafoɔ wɔ ɛserɛ so ne mmepɔ so, abodan ne asase so abɔn mu.\n39Wɔdii yeinom nyinaa ho adanseɛ pa wɔ wɔn gyidie ho, nanso wɔn nsa anka bɔ a Onyankopɔn hyɛɛ wɔn no, 40ɛfiri sɛ, Onyankopɔn wɔ tirimupɔ papa bi ma yɛn, sɛdeɛ ɛbɛyɛ a yɛne wɔn nyinaa bɛbom anya bɔhyɛ no.\nASCB : Hebrifoɔ 11


30 Yehowa asɛm ni: “Mma atuatewfo,+ munnue. Agyinatusɛm a wodi akyi no mfi me,+ na nsã a wogu yɛ apam no, me honhom nni akyi; wɔde bɔne ka bɔne ho.+ 2 Wɔkɔ Egypt+ na wommisa m’anom asɛm.+ Wɔkɔ sɛ wɔrekɔhyɛ Farao abannennen ase, na wɔakohintaw Egypt nwini ase!+ 3 Nanso Farao abannennen bɛdan mo aniwu+ na Egypt nwini ase ahintawee adan mo animguase.+ 4 Ne mpanyimfo aba Soan,+ na n’abɔfo adu Hane. 5 Obiara ani bewu efisɛ ɔman no ho remma wɔn mfaso. Wɔrentumi mmoa wɔn na wɔrennya wɔn so mfaso biara, na mmom aniwu ne animguase nko na wɔde begyaw wɔn.”+ 6 Anafo fam mmoa ho atemmusɛm ni:+ Wɔfa ahoguan ne ahohia asase so,+ baabi a gyata ne ɔsebɔ a ɔrepa so wɔ, nea ahurutoa ne ɔwɔ a n’ano yɛ ogya a otu wɔ no.+ Wɔde wɔn agyapade gu afurum mmati so, na wɔde wɔn nneɛma gu yoma akyi apɔwapɔw so.+ Nanso nnipa no rennya ɛso mfaso biara. 7 Egyptfo yɛ ahuhude kɛkɛ, na wɔn mmoa so nni mfaso.+ Enti na mafrɛ no: “Rahab+—wosi hɔ dwerii.” 8 “Afei daakye asɛm nti, bra bɛkyerɛw gu ɔbopon so wɔ wɔn anim na kurukyerɛw wɔ nhoma mu+ na ayɛ daa adanse.+ 9 Wɔyɛ ɔman atuatewfo,+ mma a wonni nokware,+ mma a wɔmpɛ sɛ wotie Yehowa mmara.+ 10 Wɔka kyerɛ adehufo sɛ, ‘Munnhu ade,’ na wɔka kyerɛ adiyifo sɛ, ‘Monnka anisoadehu a ɛteɛ nnkyerɛ yɛn.+ Monka adɔkɔdɔkɔsɛm nkyerɛ yɛn, monka anisoadehu mfa nnaadaa yɛn.+ 11 Mumfi ɔkwan no so, momman mfi ɔtempɔn no so.+ Munyi Israel Kronkronni no mfi yɛn ani so.’”+ 12 Enti nea Israel Kronkronni no nso aka ni: “Esiane sɛ moapo asɛm yi,+ na mode mo ho ato asisisɛm ne nkontomposɛm so na mode ayɛ mo akyidua+ nti, 13 bɔne yi bɛdan mo sɛ ɔfasu a ne fã apae a ɛrebedwiriw agu, te sɛ ɔfasu tenten a akyea+ a ɛrebɛhwe ase mpofirim, prɛko pɛ.+ 14 Na wobebubu no te sɛ ɔnwemfo ahina+ a wɔabɔ no dwerɛbee a ebi nka, na wɔrennya nea abubu no mu sin bi mpo a wɔde beyi ogya afi muka mu anaa wɔde bɛsaw nsu wɔ fam.”+ 15 Nea Awurade Tumfoɔ Yehowa, Israel Kronkronni no,+ aka ni: “Mosan ba bɛhome a, mubenya nkwa. Na motena ase komm de mo ho to me so a, mubenya ahoɔden.”+ Nanso moampene.+ 16 Na mokae sɛ: “Dabi, yɛbɛtena apɔnkɔ so aguan!”+ Ɛno nti mubeguan nso. “Apɔnkɔ a wɔn ho yɛ hare so na yɛbɛtena!”+ Enti wɔn a wotiw mo no ho bɛyɛ hare.+ 17 Onipa biako behunahuna nnipa apem ma wɔn ho apopo;+ na baanum behunahuna mo na moaguan kosi sɛ mobɛka te sɛ frankaa bi a ɛwɔ bepɔw so, ahyɛnsode a esi koko so.+ 18 Enti Yehowa twɛn sɛ ɔbɛboa mo,+ na ɔbɛma ne ho so ahu mo mmɔbɔ.+ Yehowa yɛ atemmu Nyankopɔn.+ Anigye+ ne wɔn a wɔtwɛn no.+ 19 Sɛ ɔman a wɔwɔ Sion+ bɛtena Yerusalem+ a, worensu bio.+ Wunya ma wo nne so su frɛ no a, ɔbɛdom wo; ɔte ara pɛ a obegye wo so.+ 20 Na Yehowa de ahohia bɛyɛ aduan ama wo na ɔde nhyɛso ayɛ nsu ama wo.+ Nanso wo Kyerɛkyerɛfo Kunini no renhintaw bio, na wode w’ani behu wo Kyerɛkyerɛfo Kunini no.+ 21 Na w’aso bɛte asɛm bi wɔ w’akyi sɛ: “Ɔkwan no ni.+ Momfa so.” Sɛ moman fa nifa oo, mofa benkum oo, momfa so.+ 22 Na gu wo dwetɛ+ ahoni nkataho ne wo sika+ ahoni*+ nnuraho ho fĩ. Wobɛtow agu,+ na wobɛka akyerɛ no te sɛ ɔbea a wayɛ bra sɛ: “Ɛyɛ fĩ!”+ 23 Na ɔbɛma osu atɔ agu w’aba a woadua+ so na w’asase so nnɔbae ama wo aduan sɔkyee.+ Na da no, wo mmoa benya asase tɛtrɛɛ adidi so.+ 24 Na anantwi ne mfurum a wɔdɔw asase no bedi afrafraduan pa a wɔde sofi+ ne nkorata ahuw so. 25 Na nsubɔnten ne nsuka bɛba bepɔw tenten ne koko a ɛkorɔn biara so,+ da a wobekunkum nnipa asam hɔ na abantenten bɛhwehwe ase no.+ 26 Na ɔsram hann bɛyɛ te sɛ awia ketee hann, na owia hann bɛyɛ mmɔho ason+ te sɛ nnanson hann, da a Yehowa bɛkyekyere ne man a abubu+ na wasa+ kuru kɛse a onyae bere a ɔhwee no no. 27 Hwɛ, Yehowa din fi akyirikyiri reba, ɛde abufuhyew+ ne omununkum duruduru reba. Atemmu ayɛ n’anom mã, na ne tɛkrɛma te sɛ ogya a ɛhyew ade.+ 28 Ne honhom te sɛ asubɔnten a eyiri du kɔn mu,+ na ɔbɛwosow amanaman no wɔ sɔnee mu,+ na ɔbɛsɔn adehunu, na ɔde nnareka+ bɛhyɛ nkurɔfo no afonom ma wɔawɔ ntwɛtwɛdɛ.+ 29 Mobɛto dwom+ te sɛ anadwo a motew mo ho di afahyɛ+ no, na anigye bɛhyɛ mo koma mã te sɛ obi a ɔde atɛntɛbɛn+ rekɔ Yehowa bepɔw so,+ Israel Botan no nkyɛn.+ 30 Na Yehowa bɛma nnipa ate n’anuonyam nne+ kɛse no na wama wɔahu n’abasa a ɛresian no.+ Ɛbɛba wɔ abufuhyew+ ne ogyaframa+ ne osubran ne ahum+ ne amparuwbo mu.+ 31 Yehowa bɛma ne nne so na Asiria koma atu,+ na ɔde abaa bɛhwe no.+ 32 Na abaa biara a Yehowa de bɛtwe Asiria aso no bɛyɛ sɛ mpintin ne asanku,+ na obehim ne nsa de ɔko aba wɔn so.+ 33 Wɔasiesie ne Tofet*+ ato hɔ dedaw; wɔasiesie ama ɔhene no nso.+ Emu dɔ, na ogya ne nnyina abu so wɔ hɔ. Yehowa ahome sɔ ano gya te sɛ sufre asubɔnten.+


“Ma Yɛn Gyidie Nyɛ Kɛse”—Luka 17:5 | Adesua\nKENKAN WƆ Afrikaans Cambodian Chitonga Chokwe Chol Cibemba Cinyanja Dangme English Ewe French Ga Garifuna Greenlandic Hmong (White) Iban Italian Karen (S'gaw) Kikaonde Kikongo Kiluba Kimbundu Kisonge Kongo Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Pidgin (Cameroon) Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Silozi Spanish Swahili (Congo) Swati Tahitian Tlapanec Tojolabal Totonac Tshiluba Tsonga Tswana Twi Umbundu Venda Wayuunaiki Xhosa Zulu\n“Baabi a mehia gyidie no boa me!”—MARKO 9:24.\nNNWOM: 81, 135\nAdɛn nti na ɛho hia paa sɛ yɛhyɛ yɛn gyidi den?\nYɛbɛyɛ dɛn ahyɛ yɛn gyidi den?\nYɛbɛyɛ dɛn akyerɛ sɛ yɛn gyidi yɛ den?\n1. Adɛn nti na gyidi ho hia? (Hwɛ mfoni a ɛwɔ adesua yi mfiase no.)\nWOABISA wo ho pɛn sɛ, ‘Yehowa bɛgye me wɔ ahohiahia kɛse no mu anaa?’ Ɔsomafo Paulo kaa sɛ su baako a ɛho hia paa sɛ yɛnya na ama yɛanya nkwa ne gyidi. Ɔkaa sɛ: “Gyidie nni hɔ a, obi ntumi nsɔ Onyankopɔn ani.” (Hebrifoɔ 11:6) Ebia yɛbɛsusu sɛ saa asɛm yi yɛ ade ketewaa bi, nanso nokwasɛm ne sɛ “ɛnyɛ nnipa nyinaa na wɔwɔ gyidie.” (2 Tesalonikafoɔ 3:2) Kyerɛwsɛm mmienu yi ma yɛhu sɛ ɛho hia paa sɛ yɛhyɛ yɛn gyidi den.\n2, 3. (a) Adɛn nti na ɛho hia sɛ yɛnya gyidi? (b) Nsɛmmisa bɛn na yɛrebɛsusu ho?\n2 Ɔsomafo Petro kaa gyidie a “wɔasɔ ahwɛ” ho asɛm. (Kenkan 1 Petro 1:7.) Ahohiahia kɛse no abɛn paa, na yɛpɛ sɛ “yɛyɛ nnipa a wɔwɔ gyidie a ɛgye ɔkra nkwa.” (Hebrifoɔ 10:39) Enti ɛsɛ sɛ yɛyere yɛn ho hyɛ yɛn gyidi den. Sɛ wɔyi yɛn Hene Yesu Kristo adi a, yɛpɛ sɛ yɛka wɔn a wɔbɛnya akatua pa no ho. Enti yɛn nso yɛpɛ sɛ yɛyɛ yɛn ade te sɛ ɔbarima a ɔsrɛɛ Yesu sɛ ɔmma ne gyidie nyɛ kɛse no, na yɛaka sɛ: “Baabi a mehia gyidie no boa me!” (Marko 9:24) Anaa ebia yɛn nso yɛbɛka asɛm a asomafo no kaeɛ no bi sɛ: “Ma yɛn gyidie nyɛ kɛse.”—Luka 17:5.\n3 Yɛbɛsusu nsɛmmisa a ɛdidi so yi ho wɔ adesua yi mu. Yɛbɛyɛ dɛn ahyɛ yɛn gyidi den? Yɛbɛyɛ dɛn akyerɛ sɛ yɛn gyidi yɛ den? Yɛbɛyɛ dɛn anya awerɛhyem sɛ, sɛ yɛsrɛ Onyankopɔn sɛ ɔmma yɛn gyidi nyɛ kɛse a, ɔbɛtie yɛn?\nYƐHYƐ YƐN GYIDI DEN A, ONYANKOPƆN ANI GYE\n4. Henanom nhwɛso na ɛbɛtumi aboa yɛn ma yɛahyɛ yɛn gyidi den?\n4 Esiane sɛ gyidi ho hia paa nti, Yehowa aka ho nsɛm pii akyerɛ yɛn wɔ Bible mu. Weinom yɛ nsɛm a “wɔatwerɛ ama yɛn nkyerɛkyerɛ.” (Romafoɔ 15:4) Sɛ yɛkenkan nneɛma a Abraham, Sara, Isak, Yakob, Mose, Rahab, Gideon, Barak ne afoforo pii yɛe ho asɛm a, ɛbɛtumi aboa yɛn ma yɛahyɛ yɛn gyidi den. (Hebrifoɔ 11:32-35) Nhwɛso a tetefo no yɛeɛ akyi no, yɛn nuanom mmarima ne mmaa a wɔwɔ hɔ nnɛ binom nso ayɛ nhwɛso a yɛbɛtumi asuasua. * (Hwɛ ase hɔ asɛm no.)\nYɛn nuanom mmarima ne mmaa a wɔwɔ hɔ nnɛ binom ayɛ nhwɛso a yɛbɛtumi asuasua\n5. Dɛn na Elia yɛe de kyerɛɛ sɛ ɔwɔ Yehowa mu gyidi paa, na asɛm bɛn na ɛsɛ sɛ yɛbisa yɛn ho?\n5 Obi foforo a Bible ka ne gyidi ho asɛm ne odiyifo Elia. Bere a woredwendwene nneɛma a ɔyɛeɛ ho no, hwɛ nneɛma nnum a ɔyɛe a ɛkyerɛ sɛ na ɔwɔ Yehowa mu gyidi paa. (1) Bere a Elia ka kyerɛɛ Ɔhene Ahab sɛ Yehowa bɛma ɔpɛ asi no, ɔde ahotoso kaa sɛ: “Sɛ́ Yehowa, Israel Nyankopɔn a megyina n’anim no te aseɛ yi, bosuo anaa nsuo rentɔ mfeɛ yi mu gye sɛ makasa!” (1 Ahemfo 17:1) (2) Ná Elia gye di sɛ Yehowa bɛma ɔno ne afoforo nsa aka nneɛma a wɔhia wɔ ɔpɛ bere no mu. (1 Ahemfo 17:4, 5, 13, 14) (3) Ná Elia gye di paa nso sɛ Yehowa bɛtumi anyane okunafo no ba no. (1 Ahemfo 17:21) (4) Ná ɔwɔ ahotoso paa sɛ Yehowa bɛma ogya abɛhye nneɛma a ɔde rebɔ afɔre wɔ Bepɔw Karmel so no. (1 Ahemfo 18:24, 37) (5) Ansa na nsuo no rebɛtɔ mpo no, Elia de ahotoso ka kyerɛɛ Ahab sɛ: “Kɔ na kɔdidi na nom ɛfiri sɛ mate osu kɛseɛ nka.” (1 Ahemfo 18:41) Bere a yɛasusu saa nsɛm yi ho awie no, yɛbɛtumi abisa yɛn ho sɛ, ‘Me gyidi yɛ den te sɛ Elia de no anaa?’\nDƐN NA YƐBƐTUMI AYƐ DE AHYƐ YƐN GYIDI DEN?\n6. Dɛn na yɛhia fi Yehowa hɔ a yɛde bɛhyɛ yɛn gyidi den?\n6 Esiane sɛ yɛn ankasa ntumi nhyɛ yɛn gyidi den nti, ɛsɛ sɛ yɛsrɛ Onyankopɔn ma ɔma yɛn honhom kronkron. Adɛn ntia? Efisɛ gyidi ka honhom kronkron aba no ho. (Galatifoɔ 5:22) Sɛ yɛtie Yesu afotu na yɛbɔ mpae hwehwɛ honhom kronkron a, na yɛayɛ yɛn ade nyansam. Yesu hyɛɛ bɔ sɛ Yehowa de “honhom kronkron bɛma wɔn a wɔbisa no.”—Luka 11:13.\nSɛ yɛtie Yesu afotu na yɛbɔ mpae hwehwɛ honhom kronkron a, na yɛayɛ yɛn ade nyansam\n7. Kyerɛ sɛnea yɛbɛtumi akɔ so ahyɛ yɛn gyidi den.\n7 Sɛ yɛnya Onyankopɔn mu gyidi paa a, ɛsɛ sɛ yɛkɔ so kura saa gyidi no mu. Yɛbɛtumi de gyidi atoto ogya ho. Sɛ yɛsɔ gya a, ɛbɛtumi adɛre paa. Nanso, sɛ yɛamfa nnyina no bi anka ho a, nnyina no bɛtumi ahye adane nsõ. Nanso sɛ yɛde nnyina no bi hyɛ gya no mu bere nyinaa a, ɛbɛkɔ so adɛre. Saa ara na yɛn gyidi te. Sɛ yɛkenkan Onyankopɔn Asɛm da biara da na yɛsua a, ɔdɔ a yɛwɔ ma Yehowa no mu bɛyɛ den na ama yɛn ani agye Bible ho kɛse. Sɛ yɛyɛ saa a, yɛbɛkɔ so ahyɛ yɛn gyidi den.\n8. Dɛn na ɛbɛboa wo ma woakɔ so ahyɛ wo gyidi den?\n8 Ɛnsɛ sɛ woma nneɛma a wosuae ansa na worebɔ asu no ara dɔɔso ma wo. (Hebrifoɔ 6:1, 2) Sɛ wosua nkɔmhyɛ ahorow a abam dedaw ho ade a, ɛbɛboa ma woakɔ so ahyɛ wo gyidi den. Afei nso, wobɛtumi asua Onyankopɔn Asɛm na aboa wo ma woahu sɛ wo gyidi yɛ den ankasa anaa.—Kenkan Yakobo 1:25; 2:24, 26.\n9, 10. Ɔkwan bɛn so na nea ɛdidi so yi hyɛ yɛn gyidi den? (a) Nnamfo pa. (b) Asafo nhyiam. (d) Asɛnka adwuma no.\n9 Ɔsomafo Paulo kaa sɛ Kristoni ‘nam ne yɔnko gyidie so bɛtumi anya nkuranhyɛ afiri ne yɔnko hɔ.’ (Romafoɔ 1:12) Saa asɛm no kyerɛ sɛn? Sɛ yɛne yɛn nuanom mmarima ne mmaa bɔ a, yɛbɛtumi ahyehyɛ yɛn ho nkuran. Ne titiriw no, sɛ yɛne wɔn a ‘wɔasɔ wɔn gyidi ahwɛ’ bɔ a, yɛnya nkuranhyɛ paa. (Yakobo 1:3) Nnamfo bɔne sɛe yɛn gyidi, nanso nnamfo pa hyɛ yɛn gyidi den. (1 Korintofoɔ 15:33) Ɛno nti na wɔtu yɛn fo sɛ yɛnkɔ asafo nhyiam daa no. Sɛ yɛkɔ a, yɛbɛtumi akɔ so ‘ahyehyɛ yɛn ho nkuran.’ (Kenkan Hebrifoɔ 10:24, 25.) Afei nso, nkyerɛkyerɛ a yɛnya wɔ asafo nhyiam ase no hyɛ yɛn gyidi den. Bible ka sɛ “gyidie nam deɛ wɔteɛ so.” (Romafoɔ 10:17) Enti bisa wo ho sɛ, ‘Mekɔ Kristofo nhyiam daa?’\n10 Afei nso, sɛ yɛka asɛmpa no na yɛde Bible mu nsɛm kyerɛkyerɛ afoforo a, ɛhyɛ yɛn gyidi den. Sɛnea tete Kristofo no yɛeɛ no, yɛn nso yɛde yɛn ho to Yehowa so na yɛde akokoduru ka asɛmpa no wɔ tebea biara mu.—Asomafoɔ Nnwuma 4:17-20; 13:46.\n11. Dɛn na ɛmaa Kaleb ne Yosua gyidi yɛɛ den, na yɛbɛyɛ dɛn asuasua wɔn?\n11 Sɛ yɛhu sɛnea Yehowa boa yɛn na ɔbua yɛn mpaebɔ a, ɛma yɛnya ne mu gyidi kɛse. Saa na na ɛte wɔ Kaleb ne Yosua fam. Bere a wɔkɔhwɛɛ Bɔhyɛ Asase no, wɔdaa no adi sɛ wɔwɔ Yehowa mu gyidi. Akyiri yi, bere biara a wɔhuu sɛ Yehowa aboa wɔn no, ɛhyɛɛ wɔn gyidi den paa. Yosua de ahotoso ka kyerɛɛ Israelfo no sɛ: “Nsɛmpa a Yehowa mo Nyankopɔn aka akyerɛ mo no mu asɛm baako mpo ntɔɔ fam.” Akyiri yi ɔkaa sɛ: “Enti afei monsuro Yehowa na momfa akoma kronn ne nokorɛdie nsom no.” Afei ɔde kaa ho sɛ: “Me ne me fie deɛ, yɛbɛsom Yehowa.” (Yosua 23:14; 24:14, 15) Sɛ yɛde yɛn ho to Yehowa so, na yɛhu sɛnea ɔboa yɛn a, yɛn gyidi bɛyɛ den paa.—Dwom 34:8.\nNEA YƐBƐYƐ DE AKYERƐ SƐ YƐWƆ GYIDI\n12. Dɛn na yɛyɛ de kyerɛ sɛ yɛn gyidi yɛ den?\n12 Dɛn na yɛyɛ de kyerɛ sɛ yɛn gyidi yɛ den? Osuani Yakobo kaa sɛ: “Mede me nnwuma bɛkyerɛ wo me gyidie.” (Yakobo 2:18) Yɛn nneyɛe na yɛde kyerɛ sɛ yɛn gyidi yɛ den. Momma yɛnhwɛ nea enti a yɛreka saa.\nWɔn a wɔyɛ nea wɔbɛtumi nyinaa de ka asɛm no da no adi sɛ wɔn gyidi yɛ den (Hwɛ nkyekyɛm 13)\n13. Sɛ yɛka asɛm no a, dɛn na ɛkyerɛ sɛ yɛwɔ gyidi?\n13 Asɛnka adwuma no yɛ ɔkwan titiriw a yɛfa so kyerɛ sɛ yɛwɔ gyidi. Adɛn ntia? Efisɛ, sɛ yɛka asɛm no a, yɛda no adi sɛ yɛgye di sɛ awiei no abɛn, na “ɛrenka akyi.” (Habakuk 2:3) Sɛ yɛpɛ sɛ yɛhu sɛ yɛn gyidi yɛ den a, yɛbɛtumi abisa yɛn ho sɛ: ‘Asɛnka adwuma no ho hia me sɛn? Mereyɛ nea mɛtumi biara de aka Onyankopɔn ho asɛm akyerɛ nkurɔfo? Mehwehwɛ akwan a mɛfa so ayɛ pii wɔ Yehowa som mu?’ (2 Korintofoɔ 13:5) Momma ‘yɛmpae mu nka nkɔ nkwagyeɛ mu,’ kyerɛ sɛ, yɛnka asɛmpa no mfa nkyerɛ sɛ yɛn gyidi yɛ den.—Kenkan Romafoɔ 10:10.\n14, 15. (a) Yɛbɛyɛ dɛn akyerɛ sɛ yɛwɔ gyidi wɔ yɛn da biara da asetena mu? (b) Ka osuahu bi a ɛkyerɛ sɛnea obi daa gyidi a ɛyɛ den adi.\n14 Sɛ yɛgyina nsɛnnennen ano wɔ wiase yi mu a, ɛkyerɛ nso sɛ yɛwɔ Yehowa mu gyidi. Sɛ yɛyare, yɛn abam abu, yɛayɛ basaa, ahia yɛn, anaa yɛrefa ɔhaw afoforo mu a, ɛsɛ sɛ yɛnya gyidi sɛ Yehowa ne Yesu ‘bɛboa yɛn berɛ a ɛsɛ mu.’ (Hebrifoɔ 4:16) Sɛ yɛhwehwɛ Yehowa hɔ mmoa a, yɛda no adi sɛ yɛwɔ ne mu gyidi. Yesu kaa sɛ yɛbɛtumi asrɛ Yehowa sɛ ɔmma yɛn “da yi aduane sɛdeɛ yɛhia no da biara.” (Luka 11:3) Bible mu nsɛm ma yɛhu sɛ Yehowa bɛtumi ama yɛn nsa aka biribiara a yɛhia. Nhwɛso bi ni. Bere a ɔpɛ kɛse bi sii wɔ Israel no, Yehowa maa Elia aduane ne nsuo. Bible ka sɛ “ná daa nkwaakwaadabi brɛ no aduane ne nam anɔpa, na anwummerɛ nso wɔbrɛ no aduane ne nam, na subɔn no mu nsuo na ɔnomeeɛ.” (1 Ahemfo 17:3-6) Yɛn nso, yɛwɔ gyidi sɛ Yehowa bɛtumi ama yɛn nsa aka nea yɛhia.\nSɛ yɛgyina nsɛnnennen ano wɔ wiase yi mu a, ɛkyerɛ sɛ yɛwɔ gyidi (Hwɛ nkyekyɛm 14)\n15 Yɛwɔ ahotoso sɛ sɛ yɛde Bible mu nsɛm yɛ adwuma a, yɛbɛtumi ama yɛn abusua nsa aka nneɛma a wɔhia. Rebecca yɛ onuawa warefo bi a ɔwɔ Asia. Ɔkaa sɛnea ɔne n’abusua de afotusɛm a ɛwɔ Mateo 6:33 ne Mmebusɛm 10:4 no yɛɛ adwuma. Ɔkaa sɛ ne kunu huu sɛ adwuma a ɔreyɛ no bɛtumi ama n’abusua ne Yehowa ntam asɛe. Enti ne kunu gyaee adwuma no. Nanso na wɔwɔ mma nnan a wɔhwɛ wɔn, enti wɔfii ase yɛɛ aduane tɔnee. Adwumaden a wɔyɛe yi nti, bere nyinaa na wɔnya sika a wɔde bɛhwɛ abusua no. Rebecca ka sɛ: “Yɛhuu sɛ Yehowa annyaw yɛn da. Yɛn nsa kaa yɛn ano aduane daa.” Woanya osuahu a ɛte saa ma ahyɛ wo gyidi den anaa?\nYɛwɔ ahotoso sɛ sɛ yɛde Bible mu nsɛm yɛ adwuma a, yɛbɛtumi ama yɛn abusua nsa aka nneɛma a wɔhia\n16. Sɛ yɛde yɛn ho to Onyankopɔn so a, dɛn na yɛbɛnya?\n16 Ɛsɛ sɛ yɛgye di bere nyinaa sɛ sɛ yɛtie Yehowa akwankyerɛ a, ɔbɛboa yɛn. Paulo faa Habakuk asɛm kaa sɛ: “Gyidie na ɛbɛma ɔteneneeni anya nkwa.” (Galatifoɔ 3:11; Habakuk 2:4) Ɛno nti na ɛsɛ sɛ yɛnya Onii a ɔbɛtumi aboa yɛn paa no mu gyidi a ɛyɛ den. Paulo kae yɛn sɛ Onyankopɔn ne “deɛ ɔtumi yɛ adeɛ ma ɛkyɛn deɛ yɛsrɛ anaa yɛsusu koraa sɛdeɛ ne tumi a ɛyɛ adwuma yɛn mu teɛ no.” (Efesofoɔ 3:20) Yehowa asomfo yɛ nea wɔbɛtumi biara sɛ wɔbɛyɛ Onyankopɔn apɛde, nanso wɔnim sɛ ɛnyɛ biribiara na wɔbɛtumi ayɛ. Yɛn ani sɔ paa sɛ Onyankopɔn ka yɛn ho, na ɔhyira nea yɛyɛ nyinaa so.\nWƆNYAA MPAE A WƆBƆ HWEHWƐƐ GYIDI NO HO MMUAEƐ\n17. (a) Ɔkwan bɛn so na asomafo no nyaa wɔn adesrɛ no ho mmuaeɛ? (b) Adɛn nti na yɛbɛtumi ahwɛ kwan sɛ sɛ yɛsrɛ Yehowa sɛ ɔmma yɛn gyidi nyɛ kɛse a, ɔbɛbua yɛn?\n17 Ebia nea yɛasua yi ama yɛanya adwene a asomafo no nyaeɛ no bi. Wɔka kyerɛɛ Yesu sɛ: “Ma yɛn gyidie nyɛ kɛse.” (Luka 17:5) Asomafo no nyaa wɔn adesrɛ no ho mmuaeɛ wɔ ɔkwan soronko so wɔ Pentekoste afe 33, bere a wɔnyaa honhom kronkron na wɔtumi tee Onyankopɔn atirimpɔ ase yie no. Wei hyɛɛ wɔn gyidi den. Dɛn na efii mu bae? Wɔfii ase yɛɛ asɛnka adwuma no dendeenden sen bere biara a na atwam. (Kolosefoɔ 1:23) Enti yɛn nso yɛbɛtumi ahwɛ kwan sɛ yɛbɛnya mpae a yɛbɔ hwehwɛ gyidi no ho mmuaeɛ? Yehowa ahyɛ bɔ sɛ sɛ “yɛbisa sɛdeɛ n’apɛdeɛ teɛ” a, ɔbɛbua yɛn.—1 Yohane 5:14.\n18. Ɔkwan bɛn so na Yehowa hyira wɔn a wɔhyɛ wɔn gyidi den no?\n18 Sɛ yɛde yɛn ho to Yehowa so koraa a, n’ani bɛgye yɛn ho. Ɔbɛbua mpae a yɛbɔ sɛ ɔmma yɛn gyidi nyɛ kɛse no, ɔbɛma yɛn gyidi ayɛ den paa, na ɔbɛbu yɛn sɛ ‘yɛfata Onyankopɔn ahennie’ no.—2 Tesalonikafoɔ 1:3, 5.\n^ nky. 4 Sɛ wopɛ wei ho nhwɛso a, hwɛ nnipa a ɛdidi so yi asetenam nsɛm. Lillian Gobitas Klose (July 22, 1993, Awake!), Feliks Borys (April 8, 1994, Nyan!), ne Josephine Elias (September 2009 Awake!).\nSɛ yɛsrɛ honhom kronkron, yɛkenkan Bible da biara, yɛka asɛmpa no, yɛkɔ asafo nhyiam, na yɛne yɛn nuanom mmarima ne mmaa bɔ a, yɛhyɛ yɛn gyidi den


11 “Me de, Mediani+ Dario afe a edi kan mu no, mesɔre gyinae sɛ ne boafo ne ne botan. 2 Enti afei mereka nokwasɛm akyerɛ wo:+ “Hwɛ! ahene baasa foforo bɛsɔre agyina wɔ Persia,+ na nea ɔto so anan+ no benya ahonyade pii asen wɔn a wɔaka nyinaa.+ Na sɛ n’ahonyade ma onya ahoɔden ara pɛ a, ɔbɛhwanyan biribiara atia Hela+ ahenni. 3 “Na ɔhenkɛse bi bɛsɔre, na obedi tumi akɔ akyiri+ na wayɛ nea ɔpɛ.+ 4 Sɛ onya sɔre gyina a,+ n’ahenni no mu bebubu na wɔbɛkyekyɛ mu akɔ ɔsoro mframa+ anan no fam,+ nanso ɛrenkodi n’asefo nsam,+ na ɛrenyɛ sɛ tumi a ɔde dii ade no, efisɛ wobetutu n’ahenni ase ama afoforo, na ɛnyɛ eyinom. 5 “Na anafo fam hene no, kyerɛ sɛ, n’asahene no biako, bɛyɛ den. Ɔno de, obedi obiako no so nkonim, na obedi tumi akɔ akyiri asen tumi a obiako no nyae no. 6 “Mfe bi akyi no, wɔbɛfa wɔn ho yɔnko, na anafo fam hene no babea bɛba atifi fam hene no nkyɛn na wɔayɛ apam. Nanso ɔbea no basa ahoɔden+ no rentena hɔ; ɔhene no ne ne basa nso rennyina, na wobeyi ɔbea no ne wɔn a wɔde no bae, ne nea ɔwoo no, ne nea ɔma ɔyɛɛ den saa mmere no ama. 7 Obi bɛsɔre afi ɔbea no ntini mu duforo+ mu abesi n’ananmu, na ɔbɛba asraafodɔm mu abɛtow ahyɛ atifi fam hene no guankɔbea so, na ɔbɛsɔre atia wɔn adi wɔn so. 8 Afei nso ɔde wɔn anyame,+ wɔn ahoni, wɔn dwetɛ ne sika afɛfɛde, ne nnommum bɛkɔ Egypt. Na ɔbɛtwe ne ho afi atifi fam hene no ho mfe dodow bi. 9 “Ɔbɛba anafo fam hene no ahenni mu na wasan akɔ n’asase so. 10 “Ne mma ani bɛbere na wɔaboaboa asraafodɔm kɛse paa ano. Ɔbɛba abeyiri afa asase no so. Nanso ɔbɛsan akɔ, na ɔbɛwosow ne ho ara akodu ne guankɔbea hɔ. 11 “Na anafo fam hene no ani bɛbere na wafi adi ne no akɔko, kyerɛ sɛ, ɔne atifi fam hene no bɛko. Na ɔbɛma dɔm kɛse asɔre, na wɔde dɔm kɛse no bɛhyɛ obiako no nsa.+ 12 Wɔbɛsoa dɔm no akɔ. Ne koma bɛma ne ho so,+ na ɔbɛma mpem du du atotɔ; nanso ɔremfa n’ahoɔden kɛse no nyɛ adwuma. 13 “Na atifi fam hene no bɛsan aba, na ɔbɛboaboa dɔm kɛse a ɛsen kan de no ano; mmere no awiei, mfe bi akyi no, ɔbɛba, na ɔde asraafodɔm kɛse+ ne nneɛma pii+ na ɛbɛba. 14 Saa mmere no, nnipa bebree bɛsɔre atia anafo fam hene no. “Wo man mu adwowtwafo mma no nso bedi akyiri sɛ wɔbɛma anisoadehu aba mu,+ nanso wobehintihintiw.+ 15 “Na atifi fam hene no bɛba abɛto pempe+ na wafa kurow a wɔabɔ ho ban. Na anafo fam abasa no de, ɛne ne nkurɔfo a wapaw wɔn no nyinaa rennyina; wɔrennya ahoɔden a wɔde begyina. 16 Na nea ɔbɛba no so no bɛyɛ nea ɔpɛ, na obi rentumi nnyina n’anim. Obegyina asase Fɛfɛ+ no so, na ɔde ɔsɛe bɛhyɛ ne nsam aba.+ 17 Ɔde n’ani besi so+ sɛ ɔde n’ahenni nyinaa mu ahoɔden bɛba, na ɔne no bɛyɛ apam,+ na ɔbɛyɛ nea ɔpɛ sɛ ɔyɛ biara.+ Wɔde mmea babea bɛma no sɛ ɔnsɛe no. Na ɔbea no rennyina, na ɔrenyɛ ne dea bio.+ 18 Na ɔbɛsan de n’ani akyerɛ mpoano nsase+ so na wafa pii. Na ɔsahene bi bɛma n’ahohora afi no so na ama n’ahohora no agyae. Ɔbɛma asan akogu obiako no so. 19 Ɔde n’ani bɛkyerɛ n’asase so guankɔbea, na obehintiw ahwe ase, na wɔrenhu no.+ 20 “Na obi bɛsɔre asi n’ananmu+ a ɔbɛma ɔtowgyeni+ abɛfa ahenni fɛfɛ no mu, na nna kakraa bi no, wɔbɛsɛe no, nanso ɛrenyɛ abufuw anaa akodi mu. 21 “Obi foforo bɛsɔre asi n’ananmu a wobebu no animtiaa,+ na wɔremfa ahenni no mu anuonyam mma no; ɔbɛba asomdwoe bere mu,+ na ɔde adɛfɛdɛfɛsɛm+ begye ahenni no. 22 Na nsuyiri abasa+ no, ne nti wobeyiri afa wɔn so abubu wɔn,+ na wobebubu apam+ no Kannifo+ no nso.+ 23 Esiane sɛ wɔne no bɛfa yɔnko nti, ɔbɛdaadaa nkurɔfo, na ɔbɛsɔre aba, na ɔnam ɔman ketewa bi so bɛyɛ kɛse.+ 24 Asomdwoe bere mu+ na ɔbɛkɔ ahemman no mu baabi a eye, na ɔbɛyɛ nea ne papa ne ne papa papanom anyɛ. Ɔbɛpete afowde ne asade ne nneɛma wɔn mu, na ɔbɛbɔ mmeae a wɔabɔ ho ban ho pɔw bɔne,+ nanso ɛbɛkɔ akosi bere bi. 25 “Ɔde asraafodɔm kɛse bɛkanyan ne tumi ne ne koma atia anafo fam hene no; anafo fam hene no nso ani bɛbere, na ɔde asraafodɔm kɛse a wɔyɛ den boro so bɛba abɛko. Na ɔrentumi nnyina, efisɛ wɔbɛbɔ ne ho pɔw bɔne. 26 Wɔn a wɔne no to nsa didi na wɔbɛsɛe no. “N’asraafodɔm nso, wobeyiri afa wɔn so, na nnipa pii bɛtotɔ. 27 “Na ahene baanu yi koma bɛdan akɔ bɔne ho na wɔatena ɔpon+ biako ho akeka atosɛm.+ Nanso ne nyinaa bɛyɛ ɔkwa,+ efisɛ awiei no bɛba bere a wɔahyɛ no.+ 28 “Ɔde nneɛma pii bɛsan akɔ n’asase so, na ne koma bɛsɔre atia apam+ kronkron no. Ɔbɛyɛ nea ɔpɛ sɛ ɔyɛ biara,+ na n’asase so na ɔbɛsan akɔ. 29 “Bere a wɔahyɛ+ no mu na ɔbɛsan aba anafo fam,+ nanso akyiri yi de no renyɛ sɛ kan de no. 30 Kitim+ ahyɛn bɛba no so, na ɔbɛbotow. “Ɔbɛsan akɔ, na n’abufuw+ bɛdɛw atia apam+ kronkron no na wayɛ nea ɔpɛ sɛ ɔyɛ biara; ɔbɛsan akɔ, na ɔde n’ani besi wɔn a wɔagyaw apam kronkron no so. 31 Na abasa befi ne mu asɔre agyina; wobegu kronkronbea,+ guankɔbea no, ho fĩ, na wɔayi daa afɔre+ no afi hɔ. “Na wɔde akyide+ a ɛbɔ ɔman+ no besi hɔ. 32 “Wɔn a wɔyɛ bɔne tia apam+ no, ɔde kasadɛ+ bɛtwetwe wɔn ma wɔawae.+ Na wɔn a wonim wɔn Nyankopɔn+ no de, wobedi nkonim+ na wɔayɛ nea ɛsɛ. 33 Wɔn a wɔwɔ nhumu+ wɔ nkurɔfo no mu no bɛma nnipa pii anya ntease.+ Wobehintihintiw nkrante ne ogya ne nkoasom ne afow ano,+ nna dodow bi. 34 Nanso sɛ wɔma wohintihintiw a, wɔde mmoa kakra bɛma wɔn.+ Na nnipa pii nam adɛfɛdɛfɛ+ so de wɔn ho bɛbɔ wɔn. 35 Wɔbɛma wɔn a wɔwɔ nhumu no bi ahintihintiw+ na ama wɔn nti, wɔayiyi wɔn mu fĩ ahohoro wɔn ho atew wɔn ho fitaa+ akosi awiei bere+ no, efisɛ ɛfa bere a wɔahyɛ no ho.+ 36 “Ɔhene no bɛyɛ nea n’ankasa pɛ, na ɔbɛma ne ho so ahyɛ ne ho anuonyam asen onyame biara;+ ɔbɛka nsɛm akɛse atia anyame mu Nyankopɔn+ no. Na ɔbɛyɛ nea ɔpɛ sɛ ɔyɛ akosi sɛ abufuw no bɛba awiei,+ efisɛ nea wɔahyɛ no bɛba mu. 37 Ɔremmu ne papanom Nyankopɔn no; ɔremmu mmea anigyede ne onyame foforo biara, na ɔbɛma ne ho so asen obiara.+ 38 Ne dibea mu no, guankɔbea nyame no na ɔbɛhyɛ no anuonyam; onyame a ne papanom nnim no na ɔde sika ne dwetɛ ne aboɔden abo ne afɛfɛde bɛhyɛ no anuonyam. 39 Na obedi ananafo nyame bi akyi ayɛ nea ɔpɛ atia abannennen mu abannennen no. Obiara a obegye no atom no, ɔbɛhyɛ no anuonyam pii, na wama wadi nnipa pii so, na ɔbɛkyekyɛ nsase agye akatua. 40 “Awiei bere no mu no, anafo fam hene+ no ne no bedi apiapia, na atifi fam hene no de nteaseɛnam ne apɔnkɔ ne po so ahyɛn bɛba no so sɛ ahum; ɔbɛba abɛsen afa nsase no so na wayiri afa so. 41 Ɔbɛkɔ+ asase Fɛfɛ+ no nso so, na nsase pii behintiw.+ Na eyinom de, wobefi ne nsam, Edom ne Moab+ ne Ammon mma mu atitiriw no. 42 Ɔbɛkɔ so ateɛ ne nsa wɔ nsase no so, na Egypt+ asase de, ɛremfi mu mfi. 43 Obedi sika ne dwetɛ akorade ne Egypt afɛfɛde nyinaa so. Na Libiafo ne Etiopiafo bedi n’anammɔn akyi. 44 “Nanso ɔbɛtete amanneɛbɔ bi afi apuei+ ne atifi fam, na ɛbɛhaw no,+ na ɔde abufuw kɛse bɛkɔ sɛ ɔrekɔsɛe nnipa pii na watɔre wɔn ase.+ 45 Ɔde n’ahemfie ntamadan besi ɛpo kɛse no ne asase Fɛfɛ+ no bepɔw kronkron no ntam, na ɔbɛba ara abedu n’awiei,+ na ɔrennya ɔboafo biara.+


Nnipa Nwɔtwe Nyaa Nkwa Kɔɔ Wiase Foforo Bi Mu | Nea Mmofra Betumi Asua Afi Bible Mu\nKENKAN WƆ Acholi Afrikaans Albanian American Sign Language Amharic Arabic Argentinean Sign Language Armenian Azerbaijani Azerbaijani (Cyrillic) Basque Bassa (Cameroon) Batak (Karo) Bicol Bislama Boulou Brazilian Sign Language British Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Colombian Sign Language Croatian Czech Dangme Danish Dutch Ecuadorian Sign Language Edo Efik English Estonian Ewe Fijian Finnish Fon French Ga Galician Garifuna Georgian German German Sign Language Greek Guarani Gun Haitian Creole Hausa Herero Hiligaynon Hindi Hmong (White) Hungarian Iban Ibinda Igbo Iloko Indonesian Irish Isoko Italian Italian Sign Language Kabiye Kabuverdianu Kannada Karen (S'gaw) Kazakh Kekchi Kikaonde Kikongo Kikuyu Kimbundu Kinyarwanda Kirghiz Kiribati Kirundi Kisonge Kongo Korean Kwangali Kwanyama Latvian Lhukonzo Lingala Lithuanian Lomwe Low German Luganda Luo Macedonian Macua Malagasy Malay Malayalam Mam Marathi Maya Mazatec (Huautla) Mixe Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyungwe Nzema Okpe Ossetian Otetela Pangasinan Pidgin (Cameroon) Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Cuzco) Quiche Quichua (Chimborazo) Quichua (Imbabura) Romanian Russian Samoan Sango Sena Sepedi Serbian Serbian (Roman) Sesotho (South Africa) Seychelles Creole Shona Sinhala Slovak Slovenian Spanish Sranantongo Sunda Swahili Swati Swedish Tagalog Tahitian Tamil Tandroy Tarascan Tatar Telugu Thai Tiv Tojolabal Totonac Tshwa Tsonga Tswana Turkish Twi Tzeltal Tzotzil Ukrainian Umbundu Urhobo Uruund Valencian Venda Vezo Vietnamese Waray-Waray Wayuunaiki Wolaita Xhosa Yoruba Zapotec (Lachiguiri) Zulu\nNnipa Nwɔtwe Nyaa Nkwa Kɔɔ Wiase Foforo Bi Mu\nNoa ne n’abusua ne mmoa no kɔɔ adaka no mu. Yehowa too adaka no mu, na nsu no fii ase tɔe. Nsu no tɔɔ saa ara, nanso adaka no deɛ, na ɛda nsu no ani. Afei nsu kataa asase so nyinaa. Abɔnefo a wɔankɔ adaka no mu nyinaa wui. Nanso Noa ne n’abusua a wɔwɔ adaka no mu deɛ, wɔanwu. Wunhu sɛ wɔn ani begye paa sɛ wotiee Yehowa?\nNsu tɔɔ awia ne anadwo nna mmaako mmaako 40 ansa na ɛretew. Nkakrankakra, nsu a ayiri no kɔɔ fam, na adaka no kosii bepɔw bi so. Nanso na nsu wɔ asase so nyinaa, enti na ɛsɛ sɛ Noa ne n’abusua no twɛn kakra ansa na wɔapue afi adaka no mu.\nAkyiri yi, nsu no nyinaa wee maa asase so woe. Bere a Noa ne n’abusua kɔhyɛɛ adaka no mu no, edii bɛboro afe baako ansa na Yehowa reka akyerɛ wɔn sɛ wompue. Wopuei no, na ɛte sɛ nea wɔaba wiase foforo bi mu. Wɔn ani gyee sɛ Yehowa agye wɔn nkwa, enti wɔbɔɔ afɔre de daa no ase.\nYehowa nso ani gyee afɔre no ho. Ɔhyɛɛ bɔ sɛ ɔremfa nsuyiri nsɛe nneɛma a ɛwɔ asase so nyinaa bio da. Ɔmaa nyankontɔn (rainbow) bɛdaa soro de dii nea waka no ho adanse. Ɛno ne nyankontɔn a edi kan. Woahu nyankontɔn wɔ soro pɛn?\nAfei Yehowa ka kyerɛɛ Noa ne n’abusua sɛ wɔnwo na wɔnhyɛ asase so ma.\n“Noa hyɛn adaka no mu, na [nkurɔfo anhu] kosii sɛ nsuyiri no bae bɛpraa wɔn nyinaa kɔe.”—Mateo 24:38, 39\nNsɛmmisa: Bere a Yehowa too adaka no mu no, dɛn na esii? Sɛ nyankontɔn bɛtɔ soro a, dɛn na ɛkyerɛ?\nƆne “Nokware Nyankopɔn Nantewee”\nNsɛnnennen bɛn na Noa ne ne yere hyiae wɔ wɔn mma no ntetee mu? Dɛn nti na na ehia sɛ wonya gyidi na ama wɔatumi ayɛ adaka no?


Mateo Asɛmpa 2:1-23\nNsoromma mu ahwɛfo bɛsraa no (1-12)\nWɔde no guan kɔɔ Egypt (13-15)\nHerode kunkum mmarimaa (16-18)\nWɔsan baa Nasaret (19-23)\n2 Bere a wɔwoo Yesu wɔ Betlehem+ a ɛwɔ Yudea, Ɔhene Herode*+ nna no mu no, hwɛ! nsoromma mu ahwɛfo bi fi Apuei fam baa Yerusalem, 2 na wobisae sɛ: “Ɛhe na nea wɔawo no a ɔbɛyɛ Yudafo hene+ no wɔ? Bere a yɛwɔ Apuei fam na yehuu ne nsoromma, enti yɛaba sɛ yɛrebɛkotow no.” 3 Bere a Ɔhene Herode tee eyi no, ne koma tui, ɔne Yerusalemfo nyinaa. 4 Na ɔfrɛfrɛɛ ɔman no mu asɔfo mpanyin ne akyerɛwfo nyinaa boaa ano, na obisaa wɔn faako a wɔbɛwo Kristo* no. 5 Wɔka kyerɛɛ no sɛ: “Betlehem+ a ɛwɔ Yudea, efisɛ eyi ne nea wɔnam odiyifo no so akyerɛw: 6 ‘Na wo, Betlehem a wowɔ Yuda asaase so, wonyɛ kurow ketewa wɔ Yuda atitiriw mu, efisɛ wo mu na sodifo bi befi aba; ɔno na ɔbɛhwɛ me man Israel.’”+ 7 Ɛnna Herode frɛɛ nsoromma mu ahwɛfo no kodɛɛ, na ɔtɔɔ ne bo ase bisaa wɔn bere a nsoromma no puei. 8 Na ɔsomaa wɔn kɔɔ Betlehem, na ɔka kyerɛɛ wɔn sɛ: “Monkɔ na montɔ mo bo ase nhwehwɛ abofra kumaa no, na sɛ muhu no a, mommɛbɔ me amanneɛ, na me nso menkɔ nkɔkotow no.” 9 Bere a wotiee ɔhene no asɛm wiei no, wosiim kɔe, na hwɛ! nsoromma a wohui bere a na wɔwɔ Apuei Fam+ no dii wɔn anim kosii sɛ ekogyinaa faako a abofra kumaa no wɔ no atifi. 10 Bere a wohuu nsoromma no, wɔn ani gyei papaapa. 11 Na bere a wɔkɔɔ ofi no mu no, wohuu abofra kumaa no ne ne maame Maria, na wɔbɔɔ wɔn mu ase kotow no. Afei nso, wobuebuee wɔn nneɛma so kyɛɛ no ade—sika kɔkɔɔ ne ɛhyɛ* ne kurobow.* 12 Nanso, na Onyankopɔn abɔ wɔn kɔkɔ wɔ ɔdae mu+ sɛ wɔnnsan nnkɔ Herode nkyɛn. Enti wofii hɔ kɔfaa ɔkwan foforo so kɔɔ wɔn kurom. 13 Bere a wofii hɔ kɔe no, hwɛ! Yehowa* bɔfo yii ne ho adi kyerɛɛ Yosef wɔ ɔdae mu,+ na ɔkae sɛ: “Sɔre, fa abofra kumaa no ne ne maame na guan kɔ Egypt, na tena hɔ kosi sɛ me ne wo bɛkasa, efisɛ Herode rebɛhwehwɛ abofra kumaa no akum no.” 14 Enti Yosef sɔree, na ɔfaa abofra kumaa no ne ne maame anadwo, na wɔkɔɔ Egypt. 15 Ɔtenaa hɔ kosii sɛ Herode wui. Eyi maa nea Yehowa* nam ne diyifo so kae no baa mu sɛ: “Egypt na mefrɛɛ me ba fii.”+ 16 Afei bere a Herode hui sɛ nsoromma mu ahwɛfo no adaadaa no no, ne bo fuwii denneennen. Enti ɔsoma ma wokokunkum mmarimaa a wɔwɔ Betlehem ne ne mpɔtam hɔ nyinaa, efi wɔn a wɔawo wɔn foforo so kosi wɔn a wɔadi mfe abien so, sɛnea bere a ohu fii nsoromma mu ahwɛfo+ no hɔ te no. 17 Eyi maa nea wɔnam odiyifo Yeremia so kae no baa mu. Ɔkae sɛ: 18 “Wɔtee nne bi wɔ Rama, osu ne nteɛteɛm pii. Ɛyɛ Rahel+ na ɔresu ne mma, na sɛ wɔkyekye ne werɛ a ɔmpene, efisɛ wonni hɔ bio.”+ 19 Bere a Herode wui no, hwɛ! Yehowa* bɔfo yii ne ho adi wɔ ɔdae mu+ kyerɛɛ Yosef wɔ Egypt 20 na ɔkae sɛ: “Sɔre, fa abofra kumaa no ne ne maame na si mu kɔ Israel asaase so, efisɛ wɔn a na wɔrehwehwɛ abofra kumaa no akum no no* awuwu.” 21 Enti ɔsɔree, na ɔfaa abofra kumaa no ne ne maame kɔɔ Israel asaase so. 22 Nanso bere a ɔtee sɛ Arkelao asi ne papa Herode ananmu redi Yudea so hene no, na osuro sɛ ɔbɛkɔ hɔ. Afei nso, Onyankopɔn bɔɔ no kɔkɔ wɔ ɔdae mu,+ enti ofii hɔ kɔɔ Galilea+ mantam mu. 23 Na ɔkɔtenaa kurow bi a wɔfrɛ no Nasaret+ mu, na ama nea wɔnam adiyifo no so kae no aba mu sɛ: “Wɔbɛfrɛ no Nasaretni.”*+\n^ Anaa “Mesia; Nea Wɔasra No.”\n^ Nt., “na wɔn a na wɔrehwehwɛ abofra kumaa no kra no.”\n^ Ɛbɛyɛ sɛ efi Hebri asɛmfua “fefɛw” mu.


W’ani Sɔ Nea Woanya? | Adesua\n‘Tie na Te Aseɛ’\nWiase Dada Yi Rekɔ N’awieeɛ—Momma Yɛnyɛ Baako\nW’ani Sɔ Nea Woanya?\nNsɛmmisa a Ɛfi Akenkanfoɔ Hɔ\nƐhia sɛ Wosesa W’adwene Anaa?\nNa ‘Ɔnim Kwan No’\nKENKAN WƆ Afrikaans Albanian Amharic Arabic Argentinean Sign Language Armenian Aymara Azerbaijani Azerbaijani (Cyrillic) Bengali Bicol Bislama Brazilian Sign Language Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Colombian Sign Language Croatian Czech Danish Drehu Dutch Efik English Estonian Ewe Fijian Finnish French Garifuna Georgian German Greek Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Kannada Kazakh Kikaonde Kikuyu Kiluba Kinyarwanda Kirghiz Kiribati Kirundi Kisi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Mam Marathi Mauritian Creole Maya Mazatec (Huautla) Mexican Sign Language Mixe Mongolian Moore Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Tlapanec Totonac Tsonga Tswana Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Zande Zulu\nƆwɛn-Aban—Nea Adesua Nsɛm Wom | December 2014\n‘Yɛnyaa honhom a ɛfiri Onyankopɔn hɔ, na ama yɛahunu deɛ Onyankopɔn ayi ne yam de ama yɛn.’—1 KORINTOFOƆ 2:12.\nDɛn na ɛhia sɛ mmabun ne yɛn a yɛaka nyinaa kyerɛ ho anisɔ?\nHefoɔ na wɔkyerɛɛ sɛ wɔn ani sɔ honhom fam agyapadeɛ a wɔn nsa kaeɛ no?\nSɛ wohwɛ nea woanya a, ɛka wo sɛn?\n1. Sɛn na nnipa pii te nka wɔ nea wɔwɔ ho?\nEBIA woate sɛ nkurɔfoɔ reka sɛ, “Ade pa kura wo a wonhu, gye sɛ afi wo nsa.” Ebia wo ne wɔn bɛyɛ adwene. Yɛmfa obi a yɛawo no ato sika mu nyɛ nhwɛsoɔ. Ɔmmrɛ na wanya, enti ebia n’ani rensɔ nea ɔwɔ anaa ɔrenhu mfasoɔ a ɛwɔ so. Anaa esiane sɛ mmeranteɛ ne mmabaa nni suahu nti, ebia wɔrenhu nneɛma a ɛhia paa wɔ asetenam.\n2, 3. (a) Adwene bɛn na ɛsɛ sɛ Kristofoɔ mmeranteɛ ne mmabaa kwati? (b) Dɛn na ɛbɛboa yɛn ma yɛakyerɛ nea yɛwɔ ho anisɔ?\n2 Sɛ woyɛ aberanteɛ anaa ababaa a, dɛn na ɛho hia wo paa? Mmeranteɛ ne mmabaa a wɔwɔ wiase nnɛ dwene ahonyadeɛ ho sen biribi foforɔ biara. Ebia wɔpɛ adwuma pa, efie fɛfɛ, anaa kɔmputa ne mfidie a aba so. Sɛ nneɛma a ɛte saa agye wɔn adwene a, nea ɛkyerɛ ne sɛ wɔapia adeɛ a ɛho hia paa ato nkyɛn. Ɛno ne Onyankopɔn adamfofa. Sɛ w’awofo yɛ Kristofoɔ a, ɛnneɛ woanya honhom fam agyapadeɛ kɛseɛ paa. (Mateo 5:3) Sɛ woankyerɛ agyapadeɛ a woanya no ho anisɔ a, anhwɛ a w’abrabɔ nyinaa bɛyɛ basaa.\n3 Ɛnsɛ sɛ woma biribi a ɛte saa to wo. Yɛbɛhwɛ Bible mu nhwɛsoɔ bi a ɛbɛboa wo ma woakyerɛ w’agyapadeɛ no ho anisɔ. Nhwɛsoɔ a ɛte saa bɛboa mmabun ne yɛn nyinaa ama yɛn ani asɔ nea Yehowa de ama yɛn.\nEBINOM ANKYERƐ ANISƆ\n4. Dɛn na 1 Samuel 8:1-5 ka fa Samuel mma no ho?\n4 Bible ma yɛhu sɛ ebinom nyaa honhom fam agyapadeɛ kɛseɛ, nanso wɔankyerɛ ho anisɔ. Yɛhu nhwɛsoɔ baako wɔ odiyifoɔ Samuel abusua mu. Berɛ a Samuel fii ase som Yehowa no na ɔyɛ abɔfra koraa, na odii Yehowa nokorɛ ne nkwa nna nyinaa. (1 Samuel 12:1-5) Samuel yɛɛ nhwɛso pa, nanso ne mma Yoel ne Abia ansuasua no. Mmom na wɔn bra asɛe pɔtɔɔ.—Monkenkan 1 Samuel 8:1-5.\n5, 6. Dɛn na Yosia mma ne ne banana yɛe?\n5 Saa ara na na Ɔhene Yosia mma teɛ. Na Yosia yɛ ɔhene a ɔdɔ Yehowa a ɔmfa ne som nni agorɔ. Berɛ a nnipa bi huu Onyankopɔn Mmara nwoma a wɔkenkan kyerɛɛ Yosia no, ɔdii Yehowa akwankyerɛ nyinaa so. Ɔyii abosonsom ne asumansɛm fii ɔman no mu, na ɔka kyerɛɛ ne manfoɔ sɛ wɔntie Yehowa. (2 Ahemfo 22:8; 23:2, 3, 12-15, 24, 25) Ɔde honhom fam agyapadeɛ kɛseɛ gyaa ne mma. Nanso berɛ a ne mma mmiɛnsa ne ne banana bɛdii hene no, wɔn mu baako mpo ankyerɛ nea wɔn nsa aka no ho anisɔ.\n6 Berɛ a Yosia ba Yehoahas bɛdii hene no, “ɔyɛɛ Yehowa ani so bɔne.” Ɔdii adeɛ abosome mmiɛnsa pɛ na Egypt hene Farao kyeree no kɔtoo afiase, na ɔwuu wɔ hɔ. (2 Ahemfo 23:31-34) Yehoahas akyi no, ne nua Yehoiakim dii adeɛ mfie 11. Ɔno nso faa ɔkwan korɔ no ara so; wankyerɛ nea ne papa de agya no no ho anisɔ. Ná n’abrabɔ mfa kwan mu koraa, enti Yeremia kaa sɛ: “Wɔbɛsie no sɛdeɛ wɔsie afunumu.” (Yeremia 22:17-19) Yosia ba Sedekia ne ne banana Yehoiakin nso saa ara; wɔansuasua Yosia nhwɛso pa no.—2 Ahemfo 24:8, 9, 18, 19.\n7, 8. (a) Ɔkwan bɛn so na Solomon sɛee honhom fam agyapadeɛ a ne nsa kaeɛ no? (b) Sɛ yɛhwɛ nea Bible ka faa wɔn a wɔsɛee wɔn honhom fam agyapadeɛ ho a, dɛn na yɛsua fi mu?\n7 Dawid de Yehowa ho dɔ duaa ne ba Solomon mu. Nanso akyire yi Solomon ankyerɛ honhom fam agyapadeɛ a ne papa de gyaa no no ho anisɔ. Bible ka sɛ: “Solomon nkɔkoraaberɛ mu no, ne yerenom danee n’akoma kɔdii anyame foforɔ akyi; n’akoma anni mũ Yehowa, ne Nyankopɔn ho sɛ ne papa Dawid akoma.” (1 Ahemfo 11:4) Enti Solomon hweree Yehowa anim dom.\n8 Mmarima a yɛaka wɔn ho asɛm yi nyinaa nyaa hokwan a wɔde bɛsua Yehowa ho adeɛ na wɔayɛ nea ɛtene, nanso wɔankyerɛ ho anisɔ. Anigyesɛm ne sɛ ɛnyɛ mmeranteɛ ne mmabaa nyinaa na wɔyɛɛ saa. Ɛnneɛ, momma yɛnhwɛ nea mmabun bi yɛe a wobɛtumi asuasua.\nWƆKYERƐƐ NEA WƆN NSA KAEƐ HO ANISƆ\n9. Nhwɛsoɔ fɛfɛ bɛn na Noa mma no yɛe? (Hwɛ mfoni a ɛwɔ adesua yi mfiaseɛ no.)\n9 Noa mma mmarima no yɛɛ nhwɛsoɔ fɛfɛɛfɛ. Wɔnyaa hokwan boaa wɔn papa ma ɔyɛɛ adaka a Yehowa de bɛgye nkwa. Na wɔnim sɛ ɛsɛ sɛ wɔtie Yehowa, na wɔkɔɔ adaka no mu ansa na nsuo no refi ase atɔ. (Genesis 7:1, 7) Adwene bɛn na wɔde yɛɛ adaka no? Genesis 7:3 ka sɛ wɔde mmoa kɔɔ adaka no mu “na wɔanya nkwa ama wɔn ase atrɛ asase nyinaa so.” Nnipa nso nyaa nkwa. Noa mma no kyerɛɛ agyapadeɛ a wɔn nsa kaeɛ no ho anisɔ, enti wɔnyaa hokwan nwanwaso bi. Wɔboa ma wɔkoraa adasamma abusua no so, na wɔsan de nokorɛ som sii hɔ wɔ asase so.—Genesis 8:20; 9:18, 19.\nHebrifoɔ mmeranteɛ nnan no amma wɔn werɛ amfi Onyankopɔn ho nneɛma a wɔasua anaa honhom fam agyapadeɛ a wɔn nsa kaeɛ no\n10. Dɛn na ɛkyerɛ sɛ na Hebrifoɔ mmeranteɛ nnan a wɔwɔ Babilon no ani sɔ honhom fam agyapadeɛ a wɔanya no?\n10 Wei akyi mfie bebree no, Hebrifoɔ mmeranteɛ nnan bi nso kyerɛɛ sɛ wɔn ani sɔ nea wɔn nsa aka. Mmeranteɛ yi ne Hanania, Misael, Asaria, ne Daniel. Babilonfoɔ kyeree wɔn kɔyɛɛ nkoa bɛyɛ mfie 617 ansa na Kristo reba, nanso wɔamfa wɔn ho amfɔrefɔre Babilonfoɔ nneyɛe. Na mmeranteɛ no ho yɛ fɛ na na wɔn adwenem abue, enti anka ɛbɛtumi asi wɔn yie paa wɔ Babilon. Nanso wɔamma wɔn werɛ amfi Onyankopɔn ho nneɛma a wɔasua anaa honhom fam agyapadeɛ a wɔn nsa aka no, na Yehowa nso hyiraa wɔn pii.—Monkenkan Daniel 1:8, 11-15, 20.\n11. Ɔkwan bɛn so na Yesu de honhom fam agyapadeɛ a ne nsa kaeɛ no boaa afoforɔ?\n11 Sɛ yɛreka obi a ɔkyerɛɛ honhom fam agyapadeɛ ho anisɔ paa a, ɛyɛ Yesu. Yesu kyerɛɛ sɛ n’ani gye nea n’Agya kyerɛkyerɛɛ no no ho. Wo deɛ hwɛ asɛm a ɔkaeɛ yi: “Sɛdeɛ Agya no kyerɛɛ me no, ɛno ara na meka.” (Yohane 8:28) Bio nso na ɛyɛ no dɛ sɛ ɔde nea wasua no bɛkyerɛkyerɛ afoforɔ. Ɛberɛ bi ɔkaa sɛ: “Ɛsɛ sɛ mekɔ nkuro foforɔ mu nso kɔka Onyankopɔn ahennie ho asɛmpa no, ɛfiri sɛ yei nti na wɔsomaa me.” (Luka 4:18, 43) Honhom fam agyapadeɛ nkyerɛ hwee mma wiase no, enti Yesu ka kyerɛɛ n’asuafoɔ sɛ ɛnsɛ sɛ wɔyɛ “wiase no fã.”—Yohane 15:19.\nMA W’ANI NSƆ NEA WOANYA\n12. (a) Asɛm a ɛwɔ 2 Timoteo 3:14-17 no fa mmeranteɛ ne mmabaa a wɔwɔ hɔ nnɛ ho sɛn? (b) Dɛn na ɛsɛ sɛ Kristofoɔ mmabun bisa wɔn ho?\n12 Sɛ w’awofo som Yehowa a, ɛnneɛ woanya honhom fam agyapadeɛ kɛseɛ. Ne saa nti, yɛbɛtumi aka sɛ asɛm a Bible ka faa Timoteo ho no fa wo nso wo ho. (Monkenkan 2 Timoteo 3:14-17.) W’awofo akyerɛkyerɛ wo Yehowa ho nsɛm pii na wɔama woahu nea wobɛyɛ ama n’ani agye. Ebia berɛ a woyɛ akokoaa ketekete na wɔfii ase kyerɛkyerɛɛ wo. Wei aboa wo ma ‘woahunu nyansa a ɛkɔ nkwagyeɛ mu nam Kristo Yesu mu gyidie so,’ na ‘asiesie wo yie’ ama Onyankopɔn som. Ɛnneɛ, asɛmmisa no ne sɛ: ‘Nea wo nsa aka no, w’ani sɔ?’ Bisa wo ho sɛ: ‘Sɛ mekan Adansefoɔ anokwafoɔ pii a wɔtenaa ase tete no ho asɛm a, ɛka me sɛn? Ɛyɛ me dɛ sɛ meyɛ Yehowa Danseni? Sɛ mehwɛ nnipadɔm a wɔwɔ wiase na Onyankopɔn ahwɛ mu ayi me aka nnipa kakraa bi a ɔnim wɔn no ho a, m’ani nnye anaa? Sɛ me ara mehwɛ a, ɛnyɛ hokwan kɛseɛ na manya sɛ mahu nokorɛ no?’\nSɛ wohwɛ sɛ woka Onyankopɔn adansefoɔ anokwafoɔ ho te sɛ wɔn a wɔtenaa ase tete no a, ɛka wo sɛn? (Hwɛ nkyekyɛm 9, 10, 12)\n13, 14. Dɛn na ɛbɛtumi atwetwe ebinom a wɔatete wɔn wɔ nokorɛ no mu, nanso adɛn nti na nyansa nnim sɛ wɔbɛma ho kwan? Ma nhwɛsoɔ.\n13 Sɛ woyɛ aberanteɛ anaa ababaa na w’awofo yɛ Kristofoɔ a, ebia worenhu sɛ Satan wiase no aporɔ na nokorɛ no yɛ agyapadeɛ kɛseɛ. Ebinom mpo ama wiase no abrabɔ atwetwe wɔn; wɔpɛ sɛ wɔhu nea ɛwɔ wiase. Nanso wo deɛ hwɛ oo, sɛ kar nam kwan so rekɔ a, wobɛtu mmirika akɔdi kar no anim ahwɛ sɛ kar no bɛbɔ wo ama woapira anaa woawu? Nyansa biara nnim sɛ wobɛyɛ saa! Enti ɛho nhia sɛ yɛkɔsɔ nneɛma bɔne a ɛwɔ wiase no hwɛ na yɛgye yɛn ani so ansa na yɛahu asiane a ɛwom.—1 Petro 4:4.\nƐho nhia sɛ yɛkɔsɔ nneɛma bɔne a ɛwɔ wiase no hwɛ na yɛgye yɛn ani so ansa na yɛahu asiane a ɛwom\n14 Yɛnhwɛ aberanteɛ bi a ne din de Gener a ɔwɔ Asia. N’awofo tetee no nokorɛ no mu. Ɔbɔɔ asu no na wadi mfie 12. Nanso berɛ bi akyi no, ɛyɛɛ no sɛ ɔnkɔhwɛ nea ɛwɔ wiase. Na n’adwene yɛ no sɛ ɔbɛnya ahofadie bi. Gener fii aseɛ dii atorɔ na ɔde nneɛma siee n’awofo. Berɛ a ɔdii mfie 15 no deɛ, na nneɛma agye nsam. Sɛ ne nnamfonom kɔnom nsã a, ɔdi mu bi; kasafĩ a, ɔne wɔn ara. Gener ne ne nnamfo pue a, wɔkɔdi kɔmputa so agorɔ bi a awudisɛm wom, na wɔbɔ biribi a wɔfrɛ no snuka (billiards). Ɔkɔhyem saa, ɔbɛba fie na adeɛ asa. Akyire yi ɔhuu sɛ ɔbra a ɔrebɔ no remfa no nkɔsi baabiara. Nokwasɛm nie, na n’ani nnye mpo. Seesei wasan aba nokorɛ no mu. Ɔkaa sɛ ɛwɔ hɔ a na nneɛma a ɛwɔ wiase no refrɛfrɛ no, nanso adeɛ a ɛhia no paa ne Yehowa nhyira.\n15. Sɛ w’awofo nni nokorɛ no mu mpo a, dɛn na ɛsɛ sɛ wosusu ho?\n15 Sɛ w’awofo nni nokorɛ no mu mpo a, woahu Ɔbɔadeɛ no na woresom no. Akwannya bɛn na ɛkyɛn wei! Asase so nnipa ɔpepe pii yi, Yehowa ahwehwɛ mu atwe wo aba ne nkyɛn ama woahu nokorɛ no. Sɛ wei nyɛ nhyira kɛseɛ a, dɛn bio? (Yohane 6:44, 45) Sɛ yɛn awofo na wɔde nokorɛ no kyerɛkyerɛ yɛn oo, sɛ nso obi na ɔboaa yɛn ma yɛhuiɛ oo, ɛyɛ nhyira ankasa. (Monkenkan 1 Korintofoɔ 2:12.) Gener ka sɛ: “Mene hwan a Yehowa, ɔsoro ne asase wura no kae me?” (Dwom 8:4) Onuawa bi nso kaa sɛ: “Sɛ sukuuni bi hu sɛ ne tikya nim no na ɔkae ne ho nsɛm a, ɔde hoahoa ne ho. Ɛnneɛ, wo ara hwɛ sɛ Yehowa, ɔkyerɛkyerɛfoɔ kunini no nim wo, dɛn paa na ɛkyɛn wei?”\nDƐN NA WOBƐYƐ?\n16. Ɛdɛn na nyansa wom sɛ Kristofoɔ mmeranteɛ ne mmabaa yɛ?\n16 Susu honhom fam agyapadeɛ nwanwaso a wo nsa aka no ho, na fa yɛ wo botae sɛ wobɛsom Yehowa daa. Suasua Onyankopɔn asomfoɔ a wɔtenaa ase tete no. Mmeranteɛ ne mmabaa dodoɔ no ara a wɔwɔ wiase no resɛe wɔn ho; wɔnni anidasoɔ biara. Nsuasua wɔn.—2 Korintofoɔ 4:3, 4.\n17-19. Sɛ wansuasua wiase no a, adɛn nti na ɛbɛkyerɛ sɛ w’ani abue?\n17 Ɛwom, ɛnyɛ berɛ nyinaa na ɛyɛ mmerɛ sɛ wobɛtwe wo ho afi wiase no ho. Nanso woyɛ saa a, ɛkyerɛ sɛ w’ani abue. Yɛmfa mmirikatufoɔ bi a wɔayi no sɛ ɔnkɔsi Olimpik akan nyɛ nhwɛsoɔ. Ansa na ɔredu saa mpɛmpɛnsoɔ no, na ɛsɛ sɛ ɔyɛ soronko fi ne mfɛfoɔ ho. Berɛ a ne mfɛfoɔ redi akɔneaba no, ɔtwe ne ho, efisɛ ɔmpɛ sɛ biribiara bɛgye ne berɛ ne n’adwene. Ɔde nneɛma pii kame ne ho na watumi asiesie ne ho yie adu ne botae ho.\nSusu honhom fam agyapadeɛ nwanwaso a wo nsa aka no ho, na fa yɛ wo botae sɛ wobɛsom Yehowa\n18 Wiase no mu nnipa dodoɔ no ara nhwɛ adeɛ nkɔ akyire. Ɛyɛ a wɔnnwene nsunsuanso bɔne a wɔn nneyɛe de bɛba ho. Nanso Yehowa asomfoɔ deɛ, yɛdwene ho paa. Sɛ yɛansuasua wiase no, na yɛkwati wiase no brasɛe a, yɛne Yehowa ntam bɛyɛ kama na yɛatumi asɔ “nkwa paa no mu dendeenden.” (1 Timoteo 6:19) Onuawa a yɛkaa n’asɛm no kaa sɛ: “Sɛ wogye di sɛ nokorɛ no ni a, kura mu dendeenden, na akyire yi w’ani bɛgye paa. Ɛbɛkyerɛ sɛ wonyɛ ‘bayerɛ a aberewa dwoɔ’ na Satan wiase no afa wo fo. Nea ɛyɛ anika koraa no, ɛbɛyɛ te sɛ nea woama wo ti so na wohu sɛ Yehowa ani agye na ɔrebɔ gye wo so! Ɛba saa a, wo tirim bɛyɛ wo dɛ na wobɛhu paa sɛ nyansa wom sɛ wansuasua wiase no!”\n19 Sɛ obi de n’adwene si nea ɔbɛtumi anya nnɛ nko ara so a, ɛremfa no nkɔsi baabiara. (Ɔsɛnkafoɔ 9:2, 10) Wonim nea enti a wote ase na wonim nso sɛ daa nkwa da w’anim retwɛn wo. Wonnye nni sɛ ɛsɛ sɛ wei boa wo ma wosi gyinae pa na wokwati sɛ ‘wobɛnante sɛdeɛ amanaman no nante’ na w’asetena di mu?—Efesofoɔ 4:17; Malaki 3:18.\n20, 21. Sɛ yɛsi gyinae pa a, dɛn na ɛda hɔ retwɛn yɛn daakye? Nanso dɛn na Yehowa pɛ sɛ yɛyɛ?\n20 Sɛ yɛsi gyinae pa a, ɛnnɛ mpo yɛn ani bɛgye, na daa nkwa nso da hɔ retwɛn yɛn wɔ Onyankopɔn wiase foforɔ no mu. Nhyira a Yehowa bɛhwie agu yɛn so deɛ, yɛrentumi mfa yɛn adwene mmu mpo. (Mateo 5:5; 19:29; 25:34) Nanso Yehowa mfa ne nhyira mma kɛkɛ. Ɔpɛ sɛ yɛyɛ osetie ansa. (Monkenkan 1 Yohane 5:3, 4.) Na sɛ yɛmia yɛn ani di Yehowa nokorɛ a, yɛn nsa rensi fam da!\n21 Yehowa ama yɛanya nneɛma pii dada. Wadom yɛn ama yɛahu ne ho nokwasɛm pii; yɛnim n’Asɛm ne n’atirimpɔ yie. Ɛyɛ hokwan ne nidie kɛseɛ sɛ Yehowa din da yɛn so. Hwɛ, Onyankopɔn ahyɛ yɛn bɔ sɛ ɔwɔ yɛn afã na ɔbɛboa yɛn. (Dwom 118:7) Enti momma yɛn nyinaa, mpanin ne mmɔfra, mfa yɛn abrabɔ nkyerɛ sɛ yɛn ani sɔ honhom fam agyapadeɛ a yɛn nsa aka no, na ɛyɛ yɛn dɛ sɛ yɛbɛhyɛ Yehowa ‘animuonyam daa daa.’—Romafoɔ 11:33-36; Dwom 33:12.\nHonhom fam agyapadeɛ a yɛn nsa aka nie:\nYɛasua Yehowa ho adeɛ na yɛahu sɛnea yɛbɛsom no\nOnyankopɔn din da yɛn so na yɛne no afa adamfo\nYɛanya Onyankopɔn Asɛm mu nokorɛ nimdeɛ\nYɛsuasua yɛn awofo nokorɛdie\nYɛyɛ Onyankopɔn asomfoɔ te sɛ nnipa pii a wɔtenaa ase tete no\nƆWƐN-ABAN—NEA ADESUA NSƐM WOM December 2014


Wɔanhu Amu no, Efisɛ na Yesu Anyane! | Yesu Asetena\nNEA ƐKƆƆ SO WƆ BAABI A WƆSIEE YESU NO\nƆYII NE HO ADI KYERƐƐ MMAA BI\nBere a mmaa no huu sɛ Yesu amu no nni hɔ no, wɔn yam hyee wɔn yie! Ɛhɔ ara na Maria Magdalene sɔɔ mmirika mu kɔka kyerɛɛ “Simon Petro ne osuani foforɔ a Awurade pɛ n’asɛm no.” Saa osuani no ne ɔsomafo Yohane. (Yohane 20:2) Nanso, mmaa a wɔkaa hɔ no huu ɔbɔfo bi wɔ kwan no ano. Ná ɔbɔfo baako nso “hyɛ atade tenten fitaa” te baabi a na Yesu amu no da no.—Marko 16:5.\nAbɔfo no baako ka kyerɛɛ wɔn sɛ: “Monnsuro, na menim sɛ morehwehwɛ Yesu a wɔbɔɔ no asɛndua mu no. Ɔnni ha, na wɔanyane no sɛdeɛ ɔkaeɛ no. Mommra, monhwɛ faako a na ɔda no. Na monkɔ ntɛm nkɔka nkyerɛ n’asuafoɔ no sɛ wanyane afiri awufoɔ mu, na hwɛ! ɔredi mo anim akɔ Galilea.” (Mateo 28:5-7) Ná mmaa no “ho repopo na awɔse agu wɔn,” enti wɔsii kwan so kɔka kyerɛɛ asuafo no.—Marko 16:8.\nBere a Maria tuu mmirika kɔhwehwɛɛ Petro ne Yohane huu wɔn no, ɔde ahopere ka kyerɛɛ wɔn sɛ: “Wɔayi Awurade afiri ɛda no mu, na yɛnnim baabi a wɔde no akɔtoɔ.” (Yohane 20:2) Petro ne Yohane nso sɔɔ mmirika mu de wɔn ani kyerɛɛ ɛda no so. Yohane na ɔdii kan kɔduu hɔ, na ɔde n’ani tɛɛ hɔ huu sɛ ntoma a wɔde kyekyeree Yesu no gu hɔ.\nPetro deɛ, ɔduu hɔ ara na ɔbɔ wuraa mu, na ɔhuu sɛ nwera a wɔde kyekyeree Yesu no ne ntoma a wɔde kyekyeree ne ti no gu hɔ. Afei Yohane nso wuraa mu kɔhuu sɛ nea Maria bɛkae no yɛ nokware. Ɛwom sɛ na Yesu adi kan aka sɛ ɔwu a ɔbɛsɔre deɛ, nanso Petro ne Yohane anhu sɛ ɛno na abam no. (Mateo 16:21) Afei wɔdanee wɔn ho kɔɔ fie, nanso na wɔnte nea asi no ase. Maria deɛ, ɔsan baa ɛda no so bio.\nMmaa a aka no nso de wɔn ani kyerɛɛ asuafo no hɔ sɛ wɔrekɔka akyerɛ wɔn sɛ Yesu anyane. Wɔdi mmirika rekɔ no, Yesu hyiaa wɔn wɔ kwan so ka kyerɛɛ wɔn sɛ: “Asomdwoeɛ nka mo!” Wɔhwee ne nan ase “kotoo no.” Afei Yesu ka kyerɛɛ wɔn sɛ: “Monnsuro! Monkɔ nkɔbɔ me nuanom amanneɛ sɛ wɔnkɔ Galilea, na wɔbɛhu me wɔ hɔ.”—Mateo 28:9, 10.\nBere a asasewosow no sii a abɔfo no bae no, asraafo a na wɔwɔ hɔ no ho “popoeɛ na wɔyɛɛ sɛ deɛ wɔawuwuo.” Wɔn ani so tetee wɔn no, wɔkɔɔ kuro no mu “kɔkaa deɛ asie nyinaa kyerɛɛ asɔfoɔ mpanimfoɔ no.” Afei asɔfo no ne Yudafo mpanimfoɔ no kɔtuu asɛm no ho agyina. Wɔyɛɛ wɔn adwene sɛ wɔbɛma asraafo no sika de abɔ wɔn ano. Wɔka kyerɛɛ asraafo no sɛ wɔnkɔka sɛ: “Anadwo a yɛadeda no, n’asuafoɔ no bɛwiaa no.”—Mateo 28:4, 11, 13.\nSaa bere no, sɛ Roma sraani rewɛn baabi na ɔda a, na wɔtumi kum no. Enti asɔfo no hyɛɛ asraafo no bɔ sɛ wɔkɔdi atoro sɛ wɔdedae a, wɔbɛka bi ama wɔn. Wɔkaa sɛ: “Sɛ ɛduru amrado no asom a yɛbɛpa no kyɛw na moannya asɛm biara.” (Mateo 28:14) Asraafo no nso gyee sika no hyɛɛ wɔn ho kɔyɛɛ nea asɔfo no kae no. Ɛno maa saa atosɛm no tenee Yudafo no mu sɛ asuafo no akɔwia Yesu amu.\nYɛrekasa yi nyinaa, na Maria Magdalene da so gyina ɛda no so rete nisuo. Ɔbɔɔ ne mu ase hwɛɛ ɛda no mu, na ɔhuu sɛ abɔfo mmienu hyɛ ntade fitaa te hɔ. Ná baako te baabi a na Yesu ti da, ɛnna baako nso te baabi a na ne nan gu. Wɔbisaa Maria sɛ: “Ɔbaa, adɛn na woresu?” Ɔyii wɔn ano sɛ: “Wɔafa me Wura kɔ, na mennim baabi a wɔde no akɔtoɔ.” Ɔdanee ne ho nso, na obi gyina n’akyi. Ɔno nso bisaa no nea enti a ɔresu, na afei ɔbisaa no sɛ: “Hwan na worehwehwɛ no?” Ɛyɛɛ Maria sɛ ɔno na ɔhwɛ turom hɔ, enti ɔbuaa sɛ: “Owura, sɛ wo na woafa no afiri ha a, kyerɛ me baabi a wode no akɔtoɔ na menkɔfa no nkɔ.”—Yohane 20:13-15.\nMaria deɛ, na ɔnnim sɛ Yesu anyane na ɔno na ɔne no rekasa no. Nanso, bere a ɔkaa sɛ “Maria!” no, ɛhɔ ara na ɔhuu sɛ ɛyɛ Yesu, efisɛ na ɔnim sɛnea ɔne no kasa. Ɛnna Maria de anigye kaa sɛ “Rabuni!” (aseɛ ne “Ɔkyerɛkyerɛfoɔ!”) Nanso, na ɔsuro sɛ Yesu rebɛforo akɔ soro, enti ɔsɔɔ ne mu. Ɛnna Yesu ka kyerɛɛ no sɛ: “Gyaa me mu, na mennya nkɔɔ Agya no hɔ. Mmom si kwan so kɔ me nuanom nkyɛn kɔka kyerɛ wɔn sɛ, ‘Merekɔ m’Agya ne mo Agya ne me Nyankopɔn ne mo Nyankopɔn no nkyɛn.’”—Yohane 20:16, 17.\nMaria de mmirika kɔɔ baabi a asomafo no ne asuafo a aka no ahyiam no. Ɔno nso de bi kɔtoo nea na mmaa no adi kan akɔka akyerɛ wɔn no so sɛ: “Mahunu Awurade!” (Yohane 20:18) Nanso, nsɛm a wɔkae no “yɛɛ wɔn sɛ nsɛnhunu bi.”—Luka 24:11.\nBere a Maria Magdalene huu sɛ Yesu nni baabi a wɔsiee no no, dɛn na ɔyɛe? Mmaa a aka no nso, dɛn na wɔyɛe?\nDɛn na Petro ne Yohane yɛe bere a wɔhuu sɛ Yesu amu no nni hɔ no?\nBere a mmaa a aka no rekɔka nea asi akyerɛ asomafo no, dɛn na ɛsii kwan so? Maria Magdalene san kɔɔ Yesu nna no so no, dɛn na ɛsii?\nBere a mmaa no kɔbɔɔ asomafo no amanneɛ sɛ Yesu anyane no, wɔfaa no sɛn?


Hiob 37 | Intanɛt So Bible| Wiase Foforɔ Nkyerɛaseɛ\n37 “Ampa ara, me koma popo eyi ho,+Na ehuruhuruw fi faako a ɛwɔ. 2 Monyɛ aso ntie ne nne mmobom,+Ne kurududu a epue fi n’anom no. 3 Ogyaa mu wɔ ɔsoro nyinaa ase,Na n’anyinam+ kodu asase ano nohoa. 4 Ɛno akyi na wɔte mmobom kɛse;Ɔde ne kɛseyɛ+ nne kasa ma aprannaa bobom,+Sɛ wɔte ne nne no nso a, ensianka wɔn.+ 5 Onyankopɔn ma ne nne+ so ma aprannaa bobom anwonwakwan so,Na ɔyɛ nneɛma akɛse a yentumi nte ase.+ 6 Ɔka kyerɛ sukyerɛmma sɛ, ‘Tɔ gu asase so,’+Na ɔka saa kyerɛ osu, ɔno ara ne sutɔ kɛse no.+ 7 Ɔkyekyere ɔdesani biara nsa,Na ɛma onipa desani biara hu ne nsa ano adwuma. 8 Afei wuram mmoa kɔtɛw,Na wɔkɔ wɔn ahintawee.+ 9 Mframa bɔ fi nea efi ba,+Na atifi mframa ma awɔw ba.+ 10 Onyankopɔn home na ɛma nsukyenee,+Na ɛka nsu hyɛ.+ 11 Nsu na ɔde soa omununkum,Ne hann+ hwete omununkum, 12 Ɛdannan sɛnea ɔkyerɛ no kwan, na ɛyɛ ne nnwumaWɔ baabiara a ɔhyɛ+ no wɔ asase so. 13 Sɛ ɔde yɛ abaa+ oo, ɔde yɛ n’asase yiye+ oo,Sɛ adɔe+ oo, ɔma edi dwuma bi. 14 O Hiob, yɛ aso tie eyi;Gyina hɔ komm, na dwinnwen Onyankopɔn anwonwadwuma ho.+ 15 Wunim bere a Onyankopɔn de wɔn nnwuma hyehyɛɛ wɔn nsa?+Na wunim bere a ɔmaa ne mununkum mu hann hyerɛnee? 16 So wunim sɛnea omununkum sɛn hɔ,+Nea owie pɛyɛ wɔ nimdeɛ mu no anwonwadwuma no?+ 17 Wunim sɛnea wo ntade mu yɛ hyewBere a asase so yɛ dinn fi anafo fam no?+ 18 Wubetumi ne no atrɛw ɔsoro mu+Sɛnea wɔboro agude dennen de yɛ ahwehwɛ no? 19 Ma yenhu nea ɛfata sɛ yɛka kyerɛ no;Esum nti, yɛrennya nsɛm nka. 20 Metumi aka akyerɛ no sɛ mewɔ asɛm ka anaa?Anaasɛ onipa bi aka biribi a ɛsɛ sɛ wɔbɔ no amanneɛ?+ 21 Nnipa de, wonhu hann;Gye sɛ ewim hyerɛn,Bere a mframa abɔ ama wim atew no. 22 Atifi fam na sika fɛfɛ fi ba.Onyankopɔn anuonyam+ yɛ hu. 23 Ade nyinaa so Tumfoɔ no de, yennya nhuu no yiye;+Ne tumi korɔn,+Na atɛntrenee+ ne adetrenee+ dodow de, ɔremmu no ade ketewa.+ 24 Ɛno nti, momma nnipa nsuro no.+Ommu onipa biara a ɔyɛ onyansafo n’ankasa ne komam.”+


Mmoa a Wɔde Ma Awarefo—Tirimka; Nea Ɛbɛma Afi Wo Mu | Mmoa a Wɔde Ma Abusua No\nKENKAN WƆ Afrikaans Albanian American Sign Language Amharic Arabic Armenian Bengali Brazilian Sign Language Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Colombian Sign Language Croatian Czech Danish Dutch Efik English Estonian Ewe Finnish Finnish Sign Language French Georgian German Greek Hebrew Hiligaynon Hindi Hungarian Icelandic Igbo Iloko Indonesian Italian Italian Sign Language Japanese Japanese Sign Language Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Mexican Sign Language Nepali Norwegian Pangasinan Peruvian Sign Language Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Thai Tigrinya Tsonga Tswana Turkish Twi Ukrainian Vietnamese Xhosa Zulu\nWo kunu anaa wo yere aka biribi anaa wayɛ biribi ama ahaw wo; wakeka nsɛm bi a ɛyɛ yaw anaa wayɛ nneɛma bi a ɛmfata akyerɛ wo ma enti woafa no tirimka. Wei nti, ɔdɔ a wowɔ ma no nyinaa atu ayera. Wohu sɛ w’aware ayɛ tayoo; ɔdɔ biara nnim, nanso ɛsɛ sɛ wotena ho saa ara. Ɛno nso nti wompɛ wo kunu anaa wo yere anim ahwɛ koraa.\nKa wo koma to wo yam; ɛbɛtumi ayɛ yiye. Nanso di kan hwɛ tirimka ho asɛm kakra.\nTirimka anaa menasepɔw te sɛ adesoa bi; ɛtwe aware san\nTirimka bɛtumi asɛe aware. Adɛn ntia? Wo deɛ hwɛ o, nneɛma a aware gyina so te sɛ ɔdɔ, ahotoso ne nokwaredi no, tirimka bɛtumi adwiriw ne nyinaa agu. Enti yɛbɛka a, ɛnyɛ aware mu haw na ɛma obi fa ne dɔfo tirimka; mmom tirimka yɛ biribi a ɛbɛtumi asɛe aware. Wei nyinaa nti Bible ka sɛ, ‘Monyi menasepɔw anaa tirimka nyinaa mfi mo mu.’—Efesofo 4:31.\nWode obi ho asɛm hyɛ wo mu a, wo ara na wohaw wo ho. Sɛ wode obi ho asɛm hyɛ wo mu a, ɛte sɛ nea worebɔ w’asom na wopɛ sɛ obi a ɔgyina nkyɛn na ɛyɛ ne yaw. Owura bi a yɛfrɛ no Mark Sichel kyerɛw sɛ, “Wo busuani a woafa ne ho abufuw no, ɔno deɛ ebia ɔnnim ho hwee enti ɔnam ne baabi; hwee mfa ne ho. Enti deɛ ɛrekɔ so nyinaa, ɛnka ne koot.” (Healing From Family Rifts) Asɛm yi pɔ ne sɛn? Sichel kaa sɛ, “Wode obi ho asɛm hyɛ wo mu a, wo ara na wopira wo ho; ɛnyɛ onipa no hwee.”\nSɛ wode obi ho asɛm hyɛ wo mu a, ɛte sɛ nea worebɔ w’asom na wopɛ sɛ obi a ɔgyina nkyɛn na ɛyɛ ne yaw\nWopɛ sɛ wo bo fuw a, ɛnna wo bo fuw. Ebinom bɛka sɛ ɛnyɛ nokware. Nea wɔka ne sɛ, ‘Me kunu anaa me yere na ɛhyɛɛ me abufuw.’ Wɔka saa a, na wɔrepɛ akyerɛ sɛ yɛyɛ ho hwee a, ɛrenyɛ yiye, ɛfiri sɛ brane yɛmmɔ no bɛdɛ; obi suban deɛ, wontumi nyɛ ho hwee. Bible kyerɛ kwan foforo a yɛbɛtumi afa so. Ɛka sɛ: “Obiara nsɔ n’ankasa adwuma nhwɛ.” (Galatifo 6:4) Nea obi bɛyɛ ne nea obi bɛka deɛ, yɛntumi nyɛ ho hwee. Nanso yɛn ara yɛn nneyɛe deɛ, yɛbɛtumi ayɛ ho biribi. Enti sɛ obi yɛ biribi ma ɛhaw wo a, ɛno nkyerɛ sɛ ma wo bo mfuw.\nMfa nhyɛ obiara. Ɛnyɛ den koraa sɛ wobɛka sɛ wo kunu anaa wo yere na ahyɛ wo abufuw. Nanso kae sɛ abufuw deɛ, wopɛ a ɛnna wo bo fuw. Wopɛ nso a, wobɛtumi de bɔne akyɛ. Wobɛtumi de Bible mu afotusɛm yi ayɛ adwuma. Ɛka sɛ: “Mommma owia nnkɔtɔ mo so mo abufuw mu.” (Efesofo 4:26) Woyɛ obi a wode bɔne kyɛ a, wonya adwempa de siesie w’aware mu haw.—Bible nnyinasosɛm: Kolosefo 3:13.\nHwehwɛ wo koma mu yiye. Bible ka sɛ nnipa bi yɛ ‘abufufafo,’ ɛnna ebi nso “koko haw” wɔn. (Mmebusɛm 29:22) Wohwɛ a, saa na woteɛ? Bisa wo ho sɛ: ‘Me koko haw me? Me bo fuw ntɛm? Asɛm ketewa biara a na mayɛ no asɛm?’ Bible ka sɛ ‘nea ɔtĩ asɛm mu no tetew nnamfo ntam.’ (Mmebusɛm 17:9; Ɔsɛnkafo 7:9) Nea Bible ka yi, ɛbɛtumi aba aware mu. Enti wohu sɛ wotaa fa wo kunu anaa wo yere tirimka a, bisa wo ho sɛ, ‘Mɛyɛ dɛn anya me hokafo ho akoma?’—Bible nnyinasosɛm: 1 Petro 4:8.\nƐnyɛ biribiara na ɛhia sɛ wodi akyi. Bible se “kommyɛ wɔ ne bere, na ɔkasa nso wɔ ne bere.” (Ɔsɛnkafo 3:7) Ɛnyɛ biribiara na obi yɛ yɛn a ɛsɛ sɛ yɛdi akyi. Ɛtɔ da a “momma mo nsɛm ntena mo koma mu mo mpa so.” (Dwom 4:4) Sɛ wo hokafo hyɛ wo abufuw na wopɛ sɛ wo ne no ka ho asɛm a, twɛn ma wo bo nnwo ansa. Ɔbaa warefo bi a yɛfrɛ no Beatriz kae sɛ, “Sɛ me bo fuw a, nea meyɛ ne sɛ, metwɛn ma me bo dwo. Sɛ me bo dwo a, mehu sɛ sɛɛ na ɛnyɛ asɛm biara. Ɛba saa a, meto me bo ase kasa.”—Bible nnyinasosɛm: Mmebusɛm 19:11.\nYɛka sɛ ‘fa asɛm kyɛ’ a, ɛkyerɛ sɛn? Kasa a wɔdii kan de kyerɛw Bible mu no, ɛtɔ da a, asɛm “fa kyɛ” kyerɛ sɛ wobɛgyaa biribi mu. Enti yɛka sɛ fa bɔne kyɛ a, ɛnyɛ nea ɛkyerɛ ne sɛ wobɛbrabra bɔne no so anaa wobɛyɛ wo ho sɛ nea hwee nsii. Nea ɛkyerɛ ne sɛ wobɛgyaa ma aka, ɛfisɛ wode wo kunu anaa wo yere ho asɛm hyɛ wo mu a, ɛho nsunsuanso no bɛtumi abɔ wo yare anaa asɛe w’aware.\n“Monkɔ so nnya mo ho abotare na momfa mfirifiri mo ho korakora.”—Kolosefo 3:13.\n‘Onipa nhumu twentwɛn n’abufuw ase, na ɛyɛ anuonyam ma no sɛ ɔbɛbu n’ani agu bɔne so.’—Mmebusɛm 19:11.\nFa bere kakra hwɛ suban mmiɛnsa a ɛyɛ wo fɛ paa wɔ wo kunu anaa wo yere ho. Nnawɔtwe no kɔ awiei a, kyerɛw to hɔ na ma wo hokafo no nhu nea enti a saa suban no yɛ wo fɛ. Sɛ wohwɛ suban pa a ɛwɔ ne ho no a, ɛremma womfa ne ho asɛm nhyɛ wo mu.


Nnyina Nea W’ani Hu So Mmu Atɛn | Adesua\nƆwɛn-Aban—Nea Adesua Nsɛm Wom | August 2018\nKENKAN WƆ Afrikaans Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivian Sign Language Boulou Brazilian Sign Language British Sign Language Bulgarian Cakchiquel (Western) Catalan Cebuano Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombian Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Digor Douala Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Greek Greek Sign Language Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Sign Language Hungarian Hungarian Sign Language Ibanag Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Jula Kabiye Kabuverdianu Kannada Kekchi Kenyan Sign Language Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Korean Sign Language Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Sign Language Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaraguan Sign Language Norwegian Nzema Okpe Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Bolivia) Romanian Romanian Sign Language Russian Russian Sign Language Salvadoran Sign Language Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Swahili Swahili (Congo) Swati Swedish Tagalog Taiwanese Sign Language Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Tswana Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuelan Sign Language Vietnamese Waray-Waray Wolaita Xhosa Yoruba Zambian Sign Language Zande Zapotec (Isthmus) Zimbabwe Sign Language Zulu\nNnyina Nea W’ani Hu So Mmu Atɛn\n“Monnhwɛ nea etua aniwa mmmu atɛn, na mmom mummu atɛntrenee.”—YOH. 7:24.\nNNWOM: 142, 123\nKYERƐWNSƐM A EDIDI SO YI, DƐN NA ƐMA YEHU FA ATƐN A YEBU AFOFORO HO?\nAsomafo Nnwuma 10:34, 35\n1. Nkɔm bɛn na Yesaia hyɛ faa Yesu ho, na adɛn nti na wei hyɛ nkuran?\nYESAIA nkɔmhyɛ a ɛfa yɛn Awurade Yesu Kristo ho no ma yɛn koma ani gye, na yenya anidaso. Yesaia hyɛɛ Yesu ho nkɔm sɛ “ɛnyɛ nea n’ani hu so na obebu atɛn, na ɛnyɛ nea n’aso te so na obeyi ntɛn.” Ɔde kaa ho sɛ Yesu ‘de atɛntrenee bebu ahiafo atɛn.’ (Yes. 11:3, 4) Adɛn nti na saa asɛm yi hyɛ nkuran? Efisɛ animhwɛ ne ɔtan hunu ahyɛ wiase a yɛte mu yi mu mã. Yɛn nyinaa hwɛ Ɔtemmufo a obu atɛntrenee no kwan. Ɔno de, ɛnyɛ nea n’ani hu so na obegyina abu yɛn atɛn!\n2. Dɛn na Yesu ka kyerɛɛ yɛn sɛ yɛnyɛ, na dɛn na yebesusuw ho wɔ adesua yi mu?\n2 Da biara da, yesisi gyinae fa nkurɔfo ho. Nanso, esiane sɛ yɛtɔ sin nti yentumi nsisi gyinae a ɛyɛ pɛ sɛnea Yesu tumi yɛ no. Yɛn de, nea yɛn ani hu so na yegyina sisi gyinae fa afoforo ho. Nanso, bere a Yesu wɔ asase so no, ɔkaa sɛ: “Monnhwɛ nea etua aniwa mmmu atɛn, na mmom mummu atɛntrenee.” (Yoh. 7:24) Wei ma yehu sɛ, Yesu pɛ sɛ yesuasua no; ɔmpɛ sɛ yegyina nea yɛn ani hu so bu afoforo atɛn. Adesua yi mu no, yɛbɛhwɛ nneɛma mmiɛnsa a nkurɔfo taa hwɛ de gye obi tom anaa ɛma wobu no animtiaa: abusuakuw a onii no fi mu, n’ahonyade, ne mfe a wadi. Emu biara no, yɛbɛhwɛ akwampa a yɛbɛfa so adi Yesu ahyɛde no so.\nNHWƐ ABUSUAKUW A OBI FI MU MMU NO ATƐN\n3, 4. (a) Nsɛm bɛn na esisii a ɛmaa ɔsomafo Petro san susuw adwene a na okura wɔ Amanaman mufo ho? (Hwɛ mfoni a ɛwɔ adesua yi mfiase no.) (b) Nokware no ho ntease foforo bɛn na Yehowa boaa Petro ma onyae?\n3 Bere a wɔka kyerɛɛ ɔsomafo Petro sɛ ɔnkɔ Amanaman muni Kornelio fie wɔ Kaesarea no, wo de hwɛ nea ɛbɛyɛ sɛ ɛkɔɔ so wɔ n’adwenem. (Aso. 10:17-29) Ná Petro te sɛ Yudafo a wɔaka no, efi ne mmofraase nyinaa na n’adwene ne sɛ Amanaman mufo ho ntew. Nanso, nsɛm bi sisii a ɛmaa Petro san susuw adwene a na okura no ho. Baako ne sɛ, Petro nyaa anisoadehu bi a ɛyɛ nwonwa. (Aso. 10:9-16) Dɛn na Petro hui? Ohuu biribi a ɛte sɛ ntama a mmoa a wɔn ho ntew ayɛ no mã sɛ efi soro reba, na ɔtee nne bi fii soro sɛ: “Petro, sɔre kum bi na di!” Petro anyɛ. Afei, ɛnne a efi soro no ka kyerɛɛ no sɛ, “mfrɛ nneɛma a Onyankopɔn atew ho sɛ ɛho agu fĩ.” Bere a Petro ani so tetew no no, ɔyɛɛ basaa, na ɔnte nea ɛnne no reka akyerɛ no no ase. Saa bere no ara na mmarima a Kornelio somaa wɔn no beduu hɔ. Bere a honhom kronkron maa Petro akwankyerɛ no, otiei, na ɔne mmarima no kɔɔ Kornelio fie.\n4 Sɛ Petro gyinaa nea n’ani hu so buu atɛn a, anka ɔrenkɔ Kornelio fie da. Ná Yudafo nkɔ Amanaman mufo fie. Ná ɔtan hunu agye ntini wɔ Petro mu, nanso ɔne mmarima no kɔe. Adɛn ntia? Anisoadehu a Petro nyae ne akwankyerɛ a honhom kronkron de maa no no kaa ne koma kɛse. Bere a Petro tiee asɛm a Kornelio ka kyerɛɛ no no, ɛkaa no pa ara. Afei Yehowa honhom kaa no ma ɔkaa sɛ: “Nokwasɛm ni, mahu sɛ Onyankopɔn nhwɛ nnipa anim, na mmom ɔman biara mu no, onipa a osuro no na ɔyɛ adetrenee no, ogye no tom.” (Aso. 10:34, 35) Saa ntease foforo yi maa Petro ani gyei pa ara, na na ɛbɛka Kristofo nyinaa! Ɔkwan bɛn so?\n5. (a) Dɛn na Yehowa pɛ sɛ Kristofo nyinaa hu? (b) Ɛmfa ho sɛ yɛahu nokware no, dɛn na ebia ɛda so ara wɔ yɛn koma mu?\n5 Ná Yehowa refa Petro so aboa Kristofo nyinaa ama wɔahu sɛ ɔnhwɛ nnipa anim. Yehowa de, ommu abusuakuw, ɔman, anaa kasa bi nsen bi. Ɔbarima anaa ɔbea biara a osuro Onyankopɔn na ɔyɛ nea ɛteɛ no, ogye no tom. (Gal. 3:26-28; Adi. 7:9, 10) Akyinnye biara nni ho sɛ, wugye tom sɛ saa asɛm yi yɛ nokware. Nanso, sɛ ɔman anaa abusua a wɔtetee wo wom no, ɔtan hunu ahyɛ emufo mã nso ɛ? Wo de, ebia w’adwene yɛ wo sɛ wonhwɛ nnipa anim, nanso ebetumi aba sɛ ɔtan hunu kakra wɔ wo koma mu. Petro mpo a ɔboaa afoforo ma wohui sɛ Yehowa nhwɛ nnipa anim no, akyiri yi ɔtan hunu a ɛwɔ ne mu yii ne ti. (Gal. 2:11-14) Yɛbɛyɛ dɛn atie Yesu na yɛannyina nea yɛn ani hu so ammu atɛn?\n6. (a) Dɛn na ɛbɛboa yɛn ama yɛatu ɔtan hunu ase afi yɛn koma mu? (b) Asɛm a asafo mu panyin bi kyerɛwee no, dɛn na ɛma yehu fa ne ho?\n6 Ehia sɛ yɛhwehwɛ yɛn mu yiye, na yɛde yɛn suban toto nea yesua fi Onyankopɔn Asɛm mu ho. Ɛno bɛma yɛahu sɛ yɛda so wɔ adwene anaa nsusuwii bi a ɛkyerɛ sɛ ɔtan hunu bi wɔ yɛn koma mu anaa. (Dw. 119:105) Afei nso, sɛ yɛn ankasa nhu sɛ ɔtan hunu bi wɔ yɛn mu mpo a, ebia afoforo behu na wɔaboa yɛn. (Gal. 2:11, 14) Ebetumi aba sɛ saa suban no agye ntini wɔ yɛn mu araa ma yenhu mpo. Ma yɛnhwɛ asɛm a edi hɔ yi. Asafo mu panyin bi kyerɛw asɛm bi faa awarefo bi a wɔyɛ nsi a wɔreyɛ bere nyinaa som adwuma ho. Abusuakuw a ɔbarima no fi mu no, nkurɔfo mmu wɔn. Ɛbɛyɛ sɛ, na asafo mu panyin no nnim sɛ ɔwɔ saa abusuakuw no ho ɔtan hunu bi. Asafo mu panyin no rekyerɛw n’asɛm no, ɔkaa ɔbarima no ho nsɛmpa pii; nanso bere a ɔde n’asɛm no reba awiei no ɔkaa sɛ: “Ɛwom sɛ ofi [saa ɔman no mu] de, nanso ne nneyɛe ne n’abrabɔ boa ma afoforo hu sɛ, sɛ obi fi [saa abusuakuw no] mu a, ɛnkyerɛ sɛ ɛsɛ sɛ ɔtena fĩ mu na ɔyɛ ne ho basaa sɛnea nnipa a wofi [saa] abusuakuw no mu pii yɛ no.” Dɛn na yebetumi asua afi asɛm yi mu? Ɛmfa ho asɛyɛde a ɛhyɛ yɛn nsa no, ɛsɛ sɛ yɛhwehwɛ yɛn mu yiye, na yɛma afoforo boa yɛn sɛnea ɛbɛyɛ a yebetumi ahu ɔtan hunu biara a ɛwɔ yɛn koma mu. Dɛn bio na yebetumi ayɛ?\n7. Dɛn na yebetumi ayɛ de akyerɛ sɛ yɛabue yɛn koma mu?\n7 Sɛ yebue yɛn koma mu a, yebeyi ɔtan hunu afi yɛn mu na yɛadɔ afoforo. (2 Kor. 6:11-13) Ɛyɛ a nkurɔfo a wo ne wɔn fi abusuakuw baako ne ɔman baako mu, anaa nkurɔfo a wo ne wɔn ka kasa baako nko ara na wo ne wɔn bɔ? Sɛ saa na wote a, ɛnde trɛw wo dɔ mu. Adɛn nti na wo ne nkurɔfo a ɛsono abusuakuw a wofi mu nkɔ asɛnka anaa wonto nsa mfrɛ wɔn mma wo fie mmedidi anaa wo ne wɔn mmom nyɛ ade. (Aso. 16:14, 15) Sɛ woyɛ saa a, ɔdɔ bɛhyɛ wo koma mã, na ɔtan hunu rennya baabi ntena wɔ wo komam. Nanso, nneɛma foforo bi wɔ hɔ a yɛtaa gyina nea yɛn ani hu so bu afoforo atɛn wɔ ho. Afei, momma yɛnhwɛ ahonyade.\nNNYINA SIKA A OBI WƆ ANAA OHIA A OBI DI SO MMU NO ATƐN\n8. Sɛnea Leviticus 19:15 kyerɛ no, sɛ obi yɛ sikani anaa ohiani a, adwene bɛn na ebetumi ama yɛanya wɔ ne ho?\n8 Ahonyade yɛ ade foforo a ebetumi aka sɛnea yebu afoforo. Leviticus 19:15 ka sɛ: “Monhwɛ na moammu atɛnkyea. Sɛ moredi ohiani asɛm a, monnyɛ animhwɛ, na munnni mmma onipa titiriw. Momfa atɛmpa mmu mo yɔnko atɛn.” Nanso, adwene bɛn na sika a obi wɔ anaa ohia a obi di betumi ama yɛanya wɔ ne ho?\n9. Awerɛhosɛm bɛn na Solomon kae, na dɛn na yesua fi mu?\n9 Honhom kronkron maa Solomon kaa nokwasɛm bi faa nnipa a yɛnyɛ pɛ ho. Asɛm no yɛ awerɛhow de, nanso saa na ɛte. Mmebusɛm 14:20 ka sɛ: “Ohiani de, ne yɔnko mpo tan no, na ɔdefo nnamfo dɔɔso.” Dɛn na yesua fi saa bɛ yi mu? Sɛ yɛanhwɛ yiye a, yɛn ani begye ho sɛ yɛbɛfa anuanom a wodi yiye nnamfo na yɛatwe yɛn ho afi wɔn a ahia wɔn ho. Sɛ sika a obi wɔ nko ara na yɛhwɛ de nidi ma no a, adɛn nti na enye koraa?\n10. Ɔhaw bɛn na Yakobo hui?\n10 Sɛ yɛhwɛ nea obi wɔ ansa yɛne no abɔ a, ebetumi ama yɛde mpaapaemu aba asafo no mu. Asomafo no bere so no, na saa ɔhaw yi de mpaapaemu reba asafo ahorow no mu, enti osuani Yakobo bɔɔ wɔn kɔkɔ. (Kenkan Yakobo 2:1-4.) Ɛnnɛ, ɛsɛ sɛ yɛma yɛn ani da hɔ na yɛamma saa suban yi antena yɛn asafo mu. Dɛn na yɛbɛyɛ na yɛannyina nea obi wɔ so ne no anni?\n11. Ahonyade a obi wɔ anaa ohia a odi na ɛbɛma ɔne Yehowa ntam ayɛ papa anaa? Kyerɛkyerɛ mu.\n11 Ɛsɛ sɛ yehu yɛn nuanom sɛnea Yehowa hu wɔn no. Ɛnyɛ sika a obi wɔ anaa ohia a odi na ɛma ɔsom bo ma Yehowa. Ɛnyɛ ahonyade a yɛwɔ anaa ohia a yedi na ɛbɛma yɛne Yehowa ntam ayɛ papa. Ɛyɛ nokware sɛ Yesu kaa sɛ “ɛbɛyɛ den ama ɔdefo sɛ ɔbɛkɔ ɔsoro ahenni mu” de, nanso wanka sɛ ɛrentumi nyɛ yiye. (Mat. 19:23) Bere foforo nso Yesu kaa sɛ: “Anigye ne mo ahiafo, efisɛ mo na Onyankopɔn ahenni no yɛ mo dea.” (Luka 6:20) Nanso, saa asɛm yi nkyerɛ sɛ ahiafo nyinaa tiee Yesu nkyerɛkyerɛ na wonyaa nhyira soronko bi. Ahiafo pii antie Yesu. Asɛm no ara ne sɛ, Yɛrentumi nnyina obi ahonyade so nkyerɛ sɛnea ɔne Yehowa ntam te.\n12. Afotu bɛn na Kyerɛwnsɛm no de ma asikafo ne ahiafo nyinaa?\n12 Yehowa ahyira yɛn, yɛwɔ anuanom pii, ebinom di yiye na ebinom nso di hia. Wɔn nyinaa dɔ Yehowa, na wɔde wɔn koma nyinaa som no. Kyerɛwnsɛm no ka kyerɛ wɔn a wɔyɛ adefo no sɛ ‘wɔmmfa wɔn ani nnto ahonyade a enni nnyinaso so, na mmom wɔmfa nto Onyankopɔn so.’ (Kenkan 1 Timoteo 6:17-19.) Bere koro no ara, Onyankopɔn Asɛm no tu Onyankopɔn nkurɔfo nyinaa, asikafo ne ahiafo, fo sɛ wɔnhwɛ yiye na wɔanyɛ sikanibere. (1 Tim. 6:9, 10) Sɛ yebue yɛn ani na yehu yɛn nuanom sɛnea Yehowa hu wɔn a, yɛrennyina nea wɔwɔ anaa nea wonni so ne wɔn nni. Mfe a obi adi nso ɛ? Ɛyɛ papa sɛ yegyina mfe a obi adi so sisi ne ho gyinae? Momma yɛnhwɛ.\nNNYINA MFE A OBI ADI SO NSISI NE HO GYINAE\n13. Dɛn na Kyerɛwnsɛm no ka fa obu a yebenya ama wɔn a wɔn mfe akɔ anim no ho?\n13 Kyerɛwnsɛm no ka kyerɛ yɛn mpɛn pii sɛ yɛmfa obu a ɛfata mma wɔn a wɔn mfe akɔ anim. Leviticus 19:32 ka sɛ: “Sɔre wɔ dwen anim, na di akwakoraa ni, na suro wo Nyankopɔn.” Mmebusɛm 16:31 nso ka kyerɛ yɛn sɛ, “atifi dwen, sɛ wohu no trenee kwan so a, ɛyɛ abotiri a ɛyɛ fɛ.” Afei nso, Paulo tuu Timoteo fo sɛ, ɛnsɛ sɛ otwiw ɔpanyin anim, na mmom ɔne onua a ne mfe akɔ anim saa nni sɛ agya. (1 Tim. 5:1, 2) Ɛwom sɛ na Timoteo wɔ tumi bi wɔ anuanom a wɔn mfe akɔ anim saa no so de, nanso na ɛsɛ sɛ onya ayamhyehye ne obu ma wɔn.\n14. Bere bɛn na ɛbɛyɛ papa sɛ yɛde afotu anaa nteɛso ma obi a wanyin sen yɛn?\n14 Ɛsɛ sɛ yɛte saa nnyinasosɛm no ase sɛn? Nhwɛso bi ni. Sɛ obi a ne mfe akɔ anim ahyɛ da reyɛ bɔne anaa ɔrehyɛ biribi a Yehowa ani nnye ho ho nkuran a, ɛsɛ sɛ yebu yɛn ani gu so anaa? Yehowa rennyina nea ohu so mmu atɛn, na ɔrenka sɛ esiane sɛ obi mfe akɔ anim nti, ɔhyɛ da yɛ bɔne a, ɔrenyɛ no hwee. Hyɛ nnyinasosɛm a ɛwɔ Yesaia 65:20 no nsow. Ɛka sɛ: “Ɔbɔnefo de, sɛ odi mfe ɔha mpo a, ebewie no bɔne.” Nnyinasosɛm a ɛte saa wɔ anisoadehu a Hesekiel nyae no mu. (Hes. 9:5-7) Ɛno nti, bere nyinaa nea ɛsɛ sɛ yɛma ehia yɛn titiriw ne sɛ yebenya obu ama Yehowa Nyankopɔn, Nea ne nna akyɛ no. (Dan. 7:9, 10, 13, 14) Sɛ yebu Yehowa a, yɛrensuro sɛ yɛbɛteɛ obi a ohia afotu so, ɛmfa ho mfe a wadi.—Gal. 6:1.\nWubu anuanom mmerante anaa? (Hwɛ nkyekyɛm 15)\n15. Dɛn na yesua fi ɔsomafo Paulo hɔ wɔ obu a yɛde bɛma mmerante ho?\n15 Anuanom mmerante a wɔwɔ asafo no mu nso ɛ? Wubu wɔn sɛn? Ɔsomafo Paulo ka kyerɛɛ aberante Timoteo sɛ: “Mma obiara mmmu aberante a woyɛ no abomfiaa. Mmom no, yɛ nhwɛso ma anokwafo wɔ ɔkasa, abrabɔ, ɔdɔ, gyidi, ne ahotew mu.” (1 Tim. 4:12) Bere a Paulo kaa saa asɛm no, ɛbɛyɛ sɛ na Timoteo adi bɛyɛ mfe 30. Nanso, na Paulo de asɛyɛde a emu yɛ duru ahyehyɛ ne nsa. Nea ɛmaa Paulo de saa afotu no mae biara no, yehu aba a ɛwom no. Sɛ yɛresisi gyinae a ɛfa anuanom mmerante ho a, ɛnsɛ sɛ yɛhwɛ mfe a wɔadi kɛkɛ. Ɛyɛ papa sɛ yɛkae sɛ, yɛn Awurade Yesu mpo, ne som adwuma a ɔyɛe wɔ asase so nyinaa no, ɔyɛe bere a na wadi mfe 30 ne kakra.\n16, 17. (a) Dɛn na asafo mu mpanyimfo de hu sɛ ɛfata sɛ wɔkamfo onua bi kyerɛ ma wɔpaw no sɛ asafo mu somfo anaa ɔpanyin? (b) Ɔkwan bɛn so na obi amammerɛ anaa adwene a okura betumi ama wayɛ biribi a ɛne Kyerɛwnsɛm no nhyia?\n16 Ebia yɛn amammerɛ mu no, nkurɔfo bu mmerante animtiaa. Sɛ saa na ɛte a, ebia asafo mu mpanyimfo bɛtwentwɛn wɔn nan ase sɛ wɔbɛkamfo anuanom mmerante a wɔfata ama wɔapaw wɔn sɛ asafo mu asomfo anaa mpanyimfo. Ɛsɛ sɛ asafo mu mpanyimfo nyinaa kae sɛ, Kyerɛwnsɛm no nkaa mfe pɔtee a ɛsɛ sɛ ɔbarima bi di ansa na wɔapaw no sɛ asafo mu somfo anaa ɔpanyin. (1 Tim. 3:1-10, 12, 13; Tito 1:5-9) Sɛ asafo mu panyin bi gyina amammerɛ so hyehyɛ mmara a, ɛnyɛ Kyerɛwnsɛm mu akwankyerɛ na ɔde reyɛ adwuma. Sɛ asafo mu mpanyimfo resusuw mmerante ho a, ɛnsɛ sɛ wɔde wɔn ankasa adwene anaa wogyina amammerɛ so yɛ saa, na mmom ɛsɛ sɛ wogyina ahwehwɛde a ɛwɔ Onyankopɔn Asɛm mu so.—2 Tim. 3:16, 17.\n17 Yɛnhwɛ sɛnea amammerɛ a ɛne Kyerɛwnsɛm no nhyia nti, asafo mu mpanyimfo betumi aka anuanom mmarima a wɔfata ahyɛ. Ɔman bi mu no, asafo mu mpanyimfo de asɛyɛde a emu yɛ duru hyehyɛɛ asafo mu somfo bi a ɔfata nsa. Ɛwom sɛ mpanyimfo a wɔwɔ ɔsomfo no asafo mu nyinaa gye toom sɛ odu Kyerɛwnsɛm mu ahwehwɛde a ɛma obi fata sɛ wɔpaw no sɛ ɔpanyin ho de, nanso wɔankamfo no ankyerɛ sɛ wɔmpaw no sɛ ɔpanyin. Asafo mu mpanyimfo a wɔn mfe akɔ anim no bi kaa sɛ, onnyinii koraa sɛ wɔpaw no sɛ ɔpanyin. Awerɛhosɛm ne sɛ, nea enti a wɔampaw onua no sɛ ɔpanyin ara ne sɛ, wohwɛ onua no a, onnyinii. Wei yɛ nhwɛso baako pɛ de, nanso amanneɛbɔ kyerɛ sɛ saa na ɛrekɔ so wɔ wiase no afã pii. Hwɛ sɛnea ɛho hia sɛ yɛbɛma Kyerɛwnsɛm no akyerɛ yɛn kwan, na yɛremma yɛn ankasa amammerɛ anaa yɛn adwene nkyerɛ yɛn kwan! Sɛ yɛma Kyerɛwnsɛm no kyerɛ yɛn kwan a, na yɛretie Yesu, na ɛnyɛ nea yɛn ani hu so na yegyina bu atɛn.\n18, 19. Sɛ yɛpɛ sɛ yehu afoforo sɛnea Yehowa hu wɔn a, dɛn na ehia sɛ yɛyɛ?\n18 Ɛwom sɛ yɛtɔ sin de, nanso yebetumi asuasua Yehowa, na yɛanyɛ animhwɛ. (Aso. 10:34, 35) Nanso sɛ yebetumi ayɛ saa a, gye sɛ yɛbɔ yɛn ho mmɔden bere nyinaa na yɛkɔ so tie nea Onyankopɔn Asɛm ka kyerɛ yɛn. Sɛ yɛde afotu a ɛwɔ Onyankopɔn Asɛm mu yɛ adwuma a, Yesu ahyɛde a ɛka sɛ ɛnsɛ sɛ yegyina nea yɛn ani hu so bu atɛn no, yɛde bɛyɛ adwuma yiye.—Yoh. 7:24.\n19 Ɛrenkyɛ, yɛn Hene Yesu Kristo bebu adesamma nyinaa atɛn. Ɛnyɛ nea n’ani hu anaa nea n’aso te so na obegyina abu atɛn, na mmom obebu atɛntrenee. (Yes. 11:3, 4) Saa bere no, ɛbɛyɛ anigye sɛ!\nShare Share Nnyina Nea W’ani Hu So Mmu Atɛn\nWunim Nokware a Ɛwɔ Asɛm No Mu?\nASETENAM NSƐM Masi Me Bo Sɛ Meremma Me Nsam Ngow\nNnipa a Woyi Wɔn Yam Yɛ Afoforo Papa Ani Gye\nWo Ne Yehowa Nyɛ Adwuma Da Biara Da\nTETE WƆ BI KA Sɛnea Woguu Ahenni Aba a Edi Kan Wɔ Portugal\nText Baabi a wubetumi atwe nneɛma akenkan ƆWƐN-ABAN—NEA ADESUA NSƐM WOM August 2018\nAudio Baabi a wubetumi atwe nneɛma abɔ atie ƆWƐN-ABAN—NEA ADESUA NSƐM WOM August 2018\nShare Share ƆWƐN-ABAN—NEA ADESUA NSƐM WOM August 2018\nƆWƐN-ABAN—NEA ADESUA NSƐM WOM August 2018